Muka Kusam Akibat Tak Cukup Tidur, 6 Cara Pastikan Wajah Jadi Segar Serta Merta, Sila Buat Ye!

Semalaman tak cukup tidur memang buat kulit muka terjejas. Kulit jadi kering, kusam dan tak bermaya.

Kalau tiba-tiba hari ni ada majlis baik anda pulihkan segera dengan tip di bawah ni. Kulit makin cantik dan nampak segar serta merta. Wajib cuba!

1.Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

2. Basuh muka dengan air kelapa

Ambil air kelapa dan cuci muka dengan air kelapa, biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

3. Bancuhan serbuk kunyit  dan madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

4. Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

5. Skrub beras pulut

Sesekali buat skrub daripada beras pulut yang digabungkan bersama garam dan gula. Kisar halus dan kemudian sental wajah hingga rata. Bilas wajah bersih. Hasilkan kulit akan lebih licin dan lembut.

6.Air Mawar

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

Selamat mencuba!


“Ke mana Saya Berjalan, Saya Sentiasa Bawa Anda Juga…”- Cari Pembantu Melayu, Ramai Rupanya Nak Kerja Dengan Mummy Becca!

Menerusi akaun Instagram milik pelakon Datin Rebecca Nur Al-Islam, baru-baru ini telah membuka peluang pekerjaan kepada bangsa Melayu untuk menjadi pembantu dan pengasuh untuk mengurus  8 orang anaknya.

Datin Rebecca memaklumkan jenis pekerjaan dan jumlah gaji yang ditawarkan berserta syarat-syarat lain yang menjadi keutamaannya untuk memilih pembantu dan pengasuh anak-anaknya.

“Mummybecca nak tanya, sesiapa yang berminat nak kerja sebagai pembantu untuk anak anak Mummybecca di rumah?

“Gaji atas RM1,000, 3 bulan sekali cuti, after 3 month naik gaji.

“Waktu bangun 6pagi-solat dan menjaga anak-anak serta mengemas rumah but more jaga anak,”

“InsyaAllah kemana saya berjalan, saya sentiasa bawa anda juga,”tulisnya di instagram.

Entri tersebut mendapat perhatian warganet yang tertarik dengan tawaran kerja yang diumumkan olehnya.

“Baru nak apply, umur sudah terlebih la pulak,” komen salah seorang pengikutnya.

“Allah permudahkan urusan Kak Becca, InsyaAllah mudah-mudahan dapat pembantu dengan segera” doa salah seorang di ruangan komen.

“Wah! Sesiapa yang dapat tu semoga menjaga amanah dan berkhidmat dengan baik” tulis salah seorang warga maya.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands! Bahkan  anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


“Ditakdirkan Kakak Diambil Allah Sebelum Raya.” Pakaikan Anak Baju Raya Awal, Undang Sebak Netizen.

Hati ibu ayah mana tidak risau bila anak-anak sakit. Lebih merisaukan apabila anak salah seorang mengalami masalah kesihatan.

Begitulah kesedihan yang dialami oleh sebuah keluarga apabila anak tersayang menghidapi penyakit Kanser Medulloblastoma atau kanser Otak.

Sesungguhnya ajal maut di tangan Tuhan, dia  memakaikan anaknya baju raya awal  untuk dijadikan kenangan.

Hari ni kakak dipakaikan Baju Raya. Jika ditakdirkan kakak Diambil Allah sebelum Raya sekurangnya ada gambar bersama adik-adiknya.

Mohon Doa Dari kenalan agar urusan Kakak dipermudahkan. Doakan Kami juga sebagai ibubapanya kuat dan tabah dengan dugaan yang kami harungi.

Keadaan kakak agak lemah harini.kakak hanya boleh angguk atau geleng sahaja tanpa suara.Kakak tidak boleh minum dengan sempurna seperti air tersangkut Di kerongkong.

Alhamdulillah Kami dikurniakan kejiranan yang sering membantu kami dan bersedia jika berlaku sesuatu musibah dan ujian.

“Sebaik-baik teman di sisi Allah adalah seseorang yang terbaik

terhadap temannya. Manakala sebaik-baik jiran di sisi Allah adalah seorang yang paling baik dengan jirannya. [Riwayat al-Tirmizi]

Ya Allah. Engkau jadikanlah kanak-kanak perempuan ini sebagai penolong kepada kedua ibu bapanya dan sebagai harta pertaruhan bagi keduanya.

Dan jadikanlah dia sebagai peringatan dan iktibar dan pemohon syafaat bagi kedua ibu bapanya.

Dan beratkanlah timbangan amal kedua ibu bapanya dan kurniakan kesabaran di dada kedua ibubapanya.

Dan janganlah dia menjadi fitnah selepas kematiannya dan janganlah Engkau hampakan keduanya dari mendapat pahala di atas kematiannya.

Para netizen titip doa

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Naik Grab Ke Lotus Jual Kuih, Tak Boleh Makan Selagi Tak Habis!  Wanita Bantu Adik-Adik Ni Raih Pujian.

Kadang kita rasa kurang’ walaupun hidup dengan serba lengkap, tapi sebenarnya ada yang sangat inginkan apa yang kita ada berbanding hidup sebenar mereka.

Baru-baru ini tular satu video dimana wanita  luluh hatinya apabila melihat adik-adik yang perlu mencari rezeki demi sesuap nasi. Bak kata pepatah kais pagi makan pagi, kais petang makan petang.

Begitulah juga dengan dua kanak-kanak lelaki yang dilihat sedang berniaga kuih-muih di hadapan sebuah pasar raya.

Menerusi video yang dikongsikan oleh pemilik TikTok fnabihaa, yang ketika itu baru sahaja selesai membeli waffle tiba-tiba ternampak dua beradik yang sedang menjual kuih.

“Dalam bakul kuih ada banyak lagi, tapi jam dah pukul 9:30” tulis Nabiha yang luluh hatinya melihat mereka berdua duduk bersila di atas lantai sambil menunggu pelanggan.

Menurut Nabiha, dia telah memberikan wang RM5 kepada dua beradik ini. Namun, semasa dia sedang menunggu makanan di Food Court, dia tidak sampai hati melihat mereka berdua. Nabila kemudiannya berpatah balik dan mengajak mereka untuk makan bersamanya.

“Kitaorang nak kena habiskan dulu kuih ni baru boleh makan..” Mereka menolak pelawaan Nabiha secara baik.

Nabiha terus bertanya tentang bilangan kuih yang tinggal kerana dia berhasrat untuk memborong semua kuih mereka. Dia kemudiannya menunggu dua beradik itu mengira baki kuih sebelum membayarnya.

Tanpa berfikir panjang, Nabiha terus menghulurkan dua keping wang kertas berjumlah RM 200 kepada mereka.

“Betulke ni 200 ?” Tangan salah seorang dari mereka terketar-ketar menerima duit tersebut dan bakinya untuk bayar grab mereka balik nanti. Apa yang lebih menyedihkan, mereka hanya ingin makan makanan yang murah-murah sahaja.

Nabiha terus mengajak mereka makan di Food Court dan mereka kelihatan sangat gembira kerana kuih yang dibuat ibu mereka telah habis.

Meninjau di ruangan komen, rata-rata memuji tindakan wanita tersebut kerana membantu adik-adik tersebut. Malah, ada yang menganggap wanita tersebut merekod video bukan kerana menunjuk tapi untuk dijadikan contoh kepada orang lain.

Sumber : Instagram @fnabihaa


“Ulang-ulang Baca Ayat Pertama Surah Al-Fath”- Ibu Ni Kongsi Cara Diamalkan Mohon Permudah Ajar Anak

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


”Aku Positif Covid-19 Akhirnya.” Walau Patuh SOP Dengan Ketat, Frontliners Ini Redha Turut Dijangkiti Virus.

Hati mana yang tak keruan apabila jika selama ini patuh SOP dengan ketat akhirnya turut dijangkiti virus paling bahaya di dunia ini.

Lelaki ini, Zamri Shahri menerusi facebook miliknya meluahkan rasa bahawa tidak sangka dirinya turut positif covid-19.

Bercerita lanjut kisahnya, beliau akui setiap yang terjadi adalah ketentuan Ilahi.

Nurses : Aku positif Covid akhirnya.

Kejadian lewat petang 15 Januari yang lepas benar-benar merubah cara aku memandang takdir, cara aku menilai tutur kata sendiri dan cara aku melontarkan pengharapan kepada Tuhan.

Berubah 360 darjah!

Beberapa minggu yang lalu, wad Covid tempat aku berkhidmat dimasuki seorang lelaki yang agak warak. Kelihatan Al Quran senantiasa ditangan. Rajin beliau membacanya.

Ketika itu keadaan beliau agak teruk juga, batuk yang sangat kuat sehingga pembacaan Al Qurannya tersekat-sekat. Semasa aku ingin mengambil tekanan darahnya, sempat aku bertanya bagaimana beliau boleh terkena jangkitan Covid ini.

” Tidak tahu lah encik. Semua SOP saya ikut. Saya juga imam di sebuah surau dan saya juga telah pastikan jemaah saya mengikut SOP dengan betul. Akhirnya, saya yang terkena Covid. Macam mana lah saya boleh terkena ini pun saya tak tahu, ” jawab pesakit itu dengan sedikit nada kehampaan.

“Ini semua kehendak Allah. Usaha itu adalah bahagian dan tanggungjawab kita, tetapi apabila Dia mengkhendaki sesuatu itu terjadi. Ia pasti terjadi ! ” jawab aku dengan penuh yakin.

Kini, apa yang aku kata tersebut telah menjadi sebab Allah azwj untuk uji aku semula. Allah azwj ingin melihat keyakinan aku sendiri seperti mana yang dituturkan itu.

Allah telah berfirman:
“Apakah manusia mengira bahawa mereka akan dibiarkan mengatakan: Kami telah beriman, sedang mereka belum diuji?” (QS Al-Ankabut:2-3).

Dikalangan rakan-rakan sekerja, aku dikenali sebagai seorang yang mementingkan SOP bahkan, aku juga senantiasa membawa hand sanitizer sendiri ke mana aku pergi.

Aku tidak pernah walau sekalipun makan di tempat kerja. Selesai tugas, aku mandi dan terus balik. Tanyalah kepada sesiapa yang mengenali aku baik dikalangan staff wad mahupun ketua dan penyelia jururawat. Sungguh mereka benar-benar mengenali aku dan cara aku bekerja.

Dikalangan rakan-rakan satu jemaah pun sama. Banyak kali aku bertelagah dengan beberapa ahli jemaah dalam mempertahankan kewajaran SOP. Bagi aku, mengikuti SOP itu adalah salah satu anjuran dalam agama jika dilihat dari segi keutamaan umat Islam dalam menta’ati ijtihad pemerintah.

Setelah mengambil kemaslahatan umat, maka SOP pun dikeluarkan oleh pemerintah. Keta’atan ini berpahala seperti yang selalu aku katakan kepada rakan-rakan.

Namun, akhirnya aku sendiri yang dijangkiti Covid 19 ini. Pada petang 15 Januari tersebut, tiba-tiba badanku terasa menggigil dan kepala mulai pening serta batuk mula kedengaran seolah-olah ada sesuatu kesat yang tersangkut ditekak aku ini.

Apabila pulang ke rumah, aku memeriksa suhu badan, ternyata demam. Suhu 37.9 darjah celcius. Aku terus memberitahu ketua jururawat ketika itu melalui telefon dan keesokan malamnya diarahkan untuk mengambil ujian swab tekak dan rongga hidung.

Segala-galanya berlaku secara tiba-tiba. Sebelum itu aku sihat seperti tiada apa yang berlaku. Aku tidak lepas untuk bersenam dan berjongging setiap petang.

Namun, dalam sekelip mata badan menjadi letih lesu, kepala menjadi pening sehinggakan tahap kesakitan itu tidak dapat aku terjemahkan dalam apa bentuk perkataan, demam , seram sejuk dan batuk yang sangat mengganggu rutin harian aku.

Sehingga tulisan ini ditulis, aku masih lagi batuk walaupun semakin beransur pulih.

Kecewa?
Tentu ada.

Sakit hati?
Itu yang aku rasa sekarang.

Penat? Ya, memang penat mengawal diri mengikuti SOP dengan ketat dan akhirnya positif.

Lalu aku teringat pesanan terakhir Almarhum Shiekh Ali Jaber Rahmatullahi ‘alaih yang meninggal dunia baru-baru ini dan dijangkiti Covid menjelang akhir hayat beliau.

Dalam video terakhir itu, beliau telah menegaskan bahawa beliau adalah antara orang yang mengikut SOP dengan ketat. Namun, Qadarullah (ketentuan Allah) itu mengatasi segala-galanya.

Masha Allahu kana, wama lam yasha’ lam yakun, wa la hawla wa la quwwata illa biLlahi’l-Aliyyi’l -Azim.

(What Allah wishes happens, and what He does not wish does not; there is neither power nor ability save Allah, the High, the Formidable)

Apa yang Allah azwj berkehendak pasti akan terjadi, dan apa yang Dia tidak berkehendak pasti tidak akan terjadi. Tiada daya upaya dan kekuatan melainkan dengan keupayaan dan kekuatan Allah azwj yang Maha Agung.

Allah Ta’ala berfirman,

وَعَسَىٰ أَن تَكْرَهُوا شَيْئًا وَهُوَ خَيْرٌ لَّكُمْ ۖ وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّهُ يَعْلَمُ وَأَنتُمْ لَا تَعْلَمُونَ

“Boleh jadi kamu membenci sesuatu, padahal ia amat baik bagimu, dan boleh jadi (pula) kamu menyukai sesuatu, padahal ia amat buruk bagimu; Allah mengetahui, sedang kamu tidak mengetahui.” [Quran Al-Baqarah: 216].

Demi sesungguhnya, Tuhan menjadi saksi yang aku telah usaha sedaya upaya menjaga diri dari dijangkiti. Dan akhirnya, Covid itu berjaya juga menewaskan aku.

Aku minta maaf daripada kalian semua dan semoga Allah azwj juga mengampunkan segala kesilapan, kecuaian dan kekhilafan aku dalam segala urusan kehidupan ini.

Ada juga yang cuba menyedapkan hati aku, katanya,

“Berehatlah Zamri. Allah tengok kau dah penat. Itu yang Dia bagi kau dan frontliners yang lain ‘chance’ untuk berehat dengan ujian sebegini. Percayalah, Dia nak kau berehat dan tidur sebelum berjuang semula”

Serius, aku menangis mendengarkan perkataan ini.

Mak dan abah, maafkan along kerana telah membuat kalian susah hati. Buat Isteri dan anak-anak, percayalah kekuatan diri ini sebahagiannya telah musnah mendengarkan tangisan kalian bertiga dibalik pintu pagar rumah kita.

Buat adik beradik dan rakan-rakan yang terpaksa menjalani pemeriksaan swab tekak dan rongga hidung, aku menyusun sepuluh jari kerana telah melibatkan kalian dalam masalah ini.

Maafkan aku, sungguh dan percayalah aku telah usaha yang terbaik. Namun, yang tidak diingini berlaku juga akhirnya.

Pic : Gambar ini diambil oleh isteri semasa sedang dijemput oleh kenderaan KKM ke Hospital Rembau.

Tiada yang lebih perit mengguris hati ini ketika itu melainkan mendengar tangisan anak-anak di balik pintu pagar.

“Ayah, jangan pergi. Ayah tak sayang kami ker? Ayah jangan pergi? Ayah…. ”

Sebak hati aku.

Mereka sedaya upaya cuba menghalang aku keluar menuju ke kenderaan hospital.

Allahuakbar !
Doakan saya cepat sembuh dan semoga Allah azwj menjaga keluarga yang saya tinggalkan buat menghabiskan waktu kuarantin ini.

Sumber: Zamri Shahri


Hempedu Bumi Juga Bagus Merawat Kulit. Buatkan Seperti  Saintis Ni Ajar!

Pokok herba memang banyak manfaatnya dan telah lama diamalkan oleh nenek moyang kita. Umpamanya seperti pokok hempedu bumi. Rasanya amat kelat dan dikatakan bagus untuk menurunkan tekanan darah tinggi.

Manakala perkongsian daripada saintis Dr Suri Roowi ada menyebut Hempedu Bumi juga boleh merawat masalah penyakit kulit.

Nak tahu lanjut caranya, ikuti perkongsian penuh daripadanya.

HEMPEDU BUMI dengan Minyak Kelapa Dara untuk Masalah Kulit

Hempedu Bumi telah digunakan bertahun-tahun terutama sebagai antiradang, antibakteria, antikulat, antidiabetis dan antidarah tinggi.

Untuk masalah kulit, caranya adalah dengan merendamkan 2 atau 3 helai daun hempedu bumi dengan 3 sudu minyak kelapa dara, panaskan sedikit dan sapukan di atas kulit.

Ini kerana Hempedu Bumi kaya bahan andrographolide, bahan ini merupakan bahan antibakteria dan antikulat yang kuat.

Untuk masalah kulit, penggunaan minyak lebih sesuai berbanding air kerana ia menyebabkan bahan ini terekstrak keluar dengan banyak

Walaubagaimanapun jangan guna daun berlebihan kerana mungkin boleh sebabkan demam terutama di kalangan kanak-kanak

Minyak kelapa dara juga bersifat antibakteria (kaya asid laurik) dan bagus untuk penyakit kulit

Selamat mencuba dan dapatkan nasihat Dr anda

Sumber : Dr Suri Roowi


Viral Plastik ‘Bungkus’ Kereta, Rupanya Berkesan Guna Waktu Banjir.Wanita Ini Kongsi Pengalaman, Bikin Netizen Kagum!

Siapa sangka, hujan yang tidak berhenti turun sejak 17 Disember lalu telah menyebabkan kejadian banjir di kawasan Lembah Klang. Ramai yang kehilangan tempat tinggal, harta benda musnah.

Dalam pada itu, sudah pastinya banyak kenderaan tidak dapat diselamatkan akibat ditenggelami air. Ketika ini pastinya ramai yang hiba setelah air surut sudah pastinya kenderaan rosak dan berlumpur.

Ekoran banjir yang melanda negara, tinjaun di socmedia mendapati beberapa tip telah dikongsi bagi membalut kereta ketika banjir. Cara berkenaan dikatakan dapat mengelak air memasuki kenderaan. Malah ada juga yang kata ia tidak praktikal.

Selanjutnya ikuti perkongsiannya.

Relevan balut plastik untuk lindungi kereta.

Menjawab persoalan netizen, wanita berkenaan menjelaskan bahawa penggunaan plastik itu amat membantu ketika banjir.

Pengalaman tahun 2013 rumah dinaiki air telah menjadi pengajaran kepada ahli keluarga.

Justeru, berbaloi apabila tahu 2014 hingga sekarang jika banjir melanda, harta benda keluarganya selamat.

Malah cara beliau ini membuatkan netizen kagum. Malah ada yang merancang berbuat demikian untuk persediaan banjir kelak.


Anak Mendengar Kata. Ibu Ayah Digalakkan Amal Bacaan Ni, Macam Orang Dulu Selalu Buat!

Mendidik anak untuk menjadikan mereka insan  yang berakhlak dan baik, kita sebagai ibu bapa sering juga berdepan situasi di mana anak-anak ini melawan kata.

Oleh itu, ada baiknya kita terus mencedok ilmu dan petua yang diamalkan oleh orang terdahulu untuk mendidik anak-anak.

Sebagai contohnya, apa yang dikongsikan oleh Ustaz Md Rosdi Hasan di akaun fbnya. Jom semak.

TAK MAHU ANAK DEGIL DAN MELAWAN CAKAP IBU DAN AYAH.

Ini adalah petua orang-orang tua dahulu yang diamalkan supaya anak mereka tidak degil dan melawan cakap ibu dan ayah.

Petua ini saya lihat ramai yang sudah tidak diamalkan lagi, mungkin kerana suasana zaman sekarang sudah berubah atau tidak relevan lagi bagi orang zaman sekarang.

Petua ini cukup mudah sahaja oleh mereka waktu dahulu, dimana telah menjadi rutin bagi orang tua-tua dahulu setiap kali anak mereka tidur, mereka akan mengusap kepala anak mereka dengan telapak tangan sambil membaca kalimat ini seratus kali selama beberapa hari sehinggalah anak mereka terlelap, kemudian di tiupkan di ubun-ubun anak itu.

Kalau ada yang ingin mencubanya lakukanlah selama seminggu, dengan izin Allah kita akan dapat melihat perubahan pada anak itu.


Diana Rafar Kongsi Amalan Menjemput Rezeki. Caranya Mudah Dengan Amal 7 Zikir Ini Secara Istiqomah.

Walaupun jarang nampak kelibatnya di kaca televisyen, namun pelakon cantik manis yang juga isteri kesayangan Zamarul Hisham ini tetap bahagia dan semakin murah rezekinya. Apatah lagi selepas kelahiran anak kedua pasangan ini.

Menerusi postingnya di instagram, Diana Rafar berkongsi rahsia menjemput rezeki. Caranya cukup mudah iaitu sentiasa basahi lidah dengan zikir.

Terdapat 7 zikir yang sentiasa diamalkan oleh Diana. Perkongsian ini cukup bagus dan bermanfaat untuk dilakukan bersama:

7 Zikir Yang diamalkan Diana:

Barangsiapa yang lambat datang rezekinya hendaklah banyak mengucapkan ‘La hawla Wala Quwwata Illa billah (HR. At- Tabrani)

Barangsiapa setiap hari membaca ‘La ilaha illallahul malikul haqqul mubin’ maka bacaan itu akan menjadi Keamanan dari Kefakiran dan menjadi Penenteram dari rasa Takut dalam Kubur (HR. Abu Nu’aim dan Ad Dailami).

Dari setiap Kalimat itu seorang MALAIKAT yang BERTASBIH kepada ALLAH Ta’ala sampai hari kiamat yang pahala tasbihnya itu diberikan Untukmu. (HR. Al-Mustagfiri dalam Ad-Da’awat)

Bacalah Surah Al-IKHLAS

Barangsiapa membaca Surat Al-Ikhlas ketika masuk rumah maka berkah bacaan menghilangkan kefakiran dari penghuni rumah dan tetangganya (HR. AtTabrani)

Barangsiapa membaca surat Al-Waqiah setiap malam maka TIDAK akan ditimpa kesempitan hidup” (HR. Al-Baihaqi dalam Syu’ab Al-Iman)

Dari Umar bin Khaththab dari Nabi Shallallahu’alaihi wa sallam bersabda : Barangsiapa Berselawat kepadaku satu kali Selawat maka ALLAH akan membalas sepuluh kali selawat dan mengangkatnya sepuluh darjat. (Dikeluarkan Imam Bukhari dalam Adabul Mufrad, Ibnu Abu Syaibah…al-Bazzar….Ibnu Syahiin dan al-Ismaili dengan sanad ma’lul)

Barangsiapa melazimkan Beristighfar nescaya ALLAH akan Mengeluarkan dia dari segala Kesusahan dan Memberikan Rezki dari arah yang tidak diDuga-Duga” (HR. Ahmad, Abu Dawud dan Ibnu Majjah)

Doa Harian Menjemput Rezeki

Ya ALLAH berikanlah kami rezeki yang Luas, yang halal lagi baik tanpa memberatkan

kami. Jika rezeki kami ada di langit maka turunkanlah.

Jika ada di bumi maka keluarkanlah.

Jika jauh maka dekatkanlah.

Jika dekat maka mudahkanlah.

Jika sedikit maka banyakkanlah.

Jika banyak maka BERKATI LAH agar kami dapat menolong ANAK-ANAK YATIM – FAKIR MISKIN – MEREKA YANG DALAM KESUSAHAN & KEDHAIFAN.

YA ALLAH……Kabulkanlah doa kami.. Aamiiin

YA ALLAH Ya Robbal ‘Alamin.


Dr Ni Tunjuk Cara Nak Legakan Emosi Ibu Ayah Berdepan Dengan Ragam Anak. Boleh Follow!

Diakui bukan mudah menjaga dan membesarkan anak-anak, sekali sekala teruji juga tahap kesabaran. Silap percaturan, terikut panas hati habis semua kerja tak jadi.

Jadi adalah lebih baik kita ketahui cara untuk mengawal emosi sepertimana yang dikongsikan oleh Dr Rozanizam Zakaria. Semoga bermanfaat dan dapat dijadikan panduan.

15 TIPS HADAPI TEKANAN BAGI IBU BAPA

Sebahagian tip yang dikongsikan dari buku PSIKOLOGI SI KECIL.

Tekanan emosi dan perasaan dalam mendidik anak adalah sebahagian dari pakej yang datang dengan status menjadi seorang ibu atau bapa. Mari bersikap jujur dengan diri sendiri. Kita bukan Superhero! Menguruskan urusan diri sendiri, keluarga, kerjaya dan anak-anak dalam masa yang sama adalah sumber tekanan yang datang hampir setiap hari. Kalau tidak betul gaya menguruskan tekanan ini, kita mungkin akan tersilap langkah.

Saya kongsikan 15 tips ini untuk panduan bersama

1. TANGGUHKAN REAKSI ANDA – Tidak kita seteruk mana pun masalah yang ditimbulkan oleh anak anda, jangan terus bertindak. Tindakan serta merta anda, selalunya didorong oleh emosi (baca: Amygdala Hijack). Selalunya kesilapan dalam bertindak berlaku sewaktu kita impulsif, bertindak melulu tanda memikirkan kesan. Jadi berhenti sejenak, fikir dengan otak rasional, bukan otak emosi. Kemudian baru tentukan tindakan anda dalam situasi tersebut.

2. BELAJAR TEKNIK RELAKSASI – macam-macam teknik anda boleh pelajari dari buku, alam maya mahupun professional. Tak semestinya yang terlalu rumit. Teknik pernafasan dalam (deep breathing technique – sedut-tahan-hembus dengan kiraan dan kitaran teratur), teknik distraction dan sebagainya sudah cukup berkesan dengan syarat di lakukan dengan betul dan konsisten.

3. PERBETULKAN FOKUS ANDA – Kita mudah terkesan dengan perkara yang kecil dan remeh seperti anak tumpahkan air, anak hilang jadual, anak berebut remote televisyen sehingga kita lupa fokus yang lebih besar. Pilih pertarungan anda. Jangan sampai isu kecil seperti air tumpah menjadi luka besar pada emosi anda dan anak-anak yang kekal sampai bertahun. Fikirkan apa yang anda ingin capai dalam situasi itu. Tugas anda mendidik dan bukan mengherdik. Ada masa diam dan tunjuk cara penyelesaian lebih berkesan dari membebel berjam sambil menyumpah seranah.

4. FIKIR PANJANG – orang putih kata, begin with end in mind. Bila ingin berbuat sesuatu kepada anak atau diri sendiri, fikirkan apakah kesan jangka masa panjang tindakan kita. Apa yang kita ingin capai dari situasi ini. Kita mungkin puas hati seketika dapat kepas geram dengan memukul anak, tapi kesannya pada anak mungkin sampai bila-bila.

5. CARI HARI HUJUNG MINGGU UNTUK ANDA – Anda juga perlu cuti rehat dari jadi ibu bapa. Bila kali terakhir anda bercuti berdua dengan pasangan? Kalau rumahtangga dan anak-anak kelam kabut tak tahu punca, mungkin sebenarnya ia signal minta anda mohon cuti. Parkirkan anak di rumah ibubapa, ganjarkan diri anda dengan percutian seketika.

6. CARI HOBI/ AKTIVITI SOSIAL – jangan ingat hobi dan bersosial hanya layak untuk orang bujang. Cari semula minat yang anda telah tinggalkan dek kesibukan menajdi ibu bapa. Jangan pencen awal dari main bola, membakar kek, menjahit manik, melukis, berkebun atau apa juga hobi yang membantu anda rehat dan rawat enjin anda.

7. URUS MASA – bangun lambat, kerja tak siap, anak lewat ke sekolah, kerja sekolah anak tak siap – bahan asas yang cukup sempura untuk memulakan hari dengan keadaan tertekan. Susun semula prioriti kehidupan. Senaraikan apa yang perlu di buat sekarang, kemudian dan akan datang mengikut ketetapan yang realistik. Kaji penggunaan masa anda. Buang tabiat membuang masa – layan internet tanpa tujuan, bersembang tak bertopik atau drama yang bersiri-siri.

8. CARI KAWAN – Jangan ingat berkawan maksudnya ‘tak ingat anak bini’. Kawan ada ruang khas dalam hidup. Ia membantu menampung kelompongan yang ada dalam jiwa. Jangan duduk dalam gua dan berharap kita akan hidup gembira.

9. BERKONGSI – setiap ibu bapa ada pengalaman tersendiri. Kongsi masalah anda, kongsi kejayaan anda. Belajar antara satu sama lain membantu membesarkan lensa kita dalam melihat cabaran mendidik anak-anak.

10. UBAH CARA FIKIR – cara fikir kita menentukan emosi dan reaksi kita. Kalau kita rigid dan negatif dalam berfikir, emosi dan tindakan yang datang juga akan negatif. Contohnya anak buat salah, kalau kita fikir “kenapalah anak aku ni tak faham-faham!” – sudah tentu emosi yang akan terbit juga sama rasanya. Adakalanya kita berhenti dan ubah cara fikir “adalah tu yang tak kena, mungkin dia penat agaknya”. Emosi dan tindakan kita sudah tentu berbeza.

15. JANGAN LUPA TUHAN – Anak adalah amanah Allah. Allah jualah yang sumber kekuatan kita semua. Lebih dekat dengan pencipta, lebih dekat yang dicipta pada kita.

Sumber : Dr Rozanizam Zakaria


Nak Buang Kekotoran Pada Sayur Dan Buah, Guna Cara Ni Sangat Mudah Supaya Kekal Bersih Dan Selamat.

Tidak ramai yang tahu cara mencuci sayur dan buah-buahan dengan betul sehingga ada yang sanggup guna sabun tertentu untuk memastikan ia bersih.

Bagaimana pula cara anda membersihkan sayur dan buah dengan cara yang betul tanpa menggunakan sabun khas dapat membasuh sayur dan buah dengan bersih dan selamat.

Kenapa rendam buah dengan cuka?

1) Sebab nak bg tahan lama sikit masa simpan.

2) Nak cuci segala racun dan segala mak nenek pesticide yg digunakan pd tanaman.
Selain cuka?

Boleh jer guna garam pink tu utk hilangkan racun. Tp kalau guna cuka lama la sikit boleh simpan.

Caranya, sebekas air dan tuangkan sedikit cuka. Slps 15 minit keluarkan. Dan jgn bilas dgn air biasa, kemudian terus simpan dlm peti ais.

So baki air rendaman tu nak buang ker?
Jgn buang. Rugi. Biasanya baki air rendaman cuka tu aku buat rendam chopping board kat dapur tu. Yelah papan pemotonv daging dan sayur ni kdg cuci mcm tu jer x bersih sgt. Even sabun pun bukan bunuh semua bad microbes. So guna cuka.

Selain tu?
Tuang dlm periuk nasi elektrik yg dh siap dicuci. Biarkan beberapa jam. Utk bunuh bad microbes dan fungus yg x nampak dek mata kasar. So xdelah nasi cpt basi nti bila masak.

Selain tu?
Tuang kat sinki dapur. Letak garam kasar kat lubang sinki dapur dan tuang air cuka. Utk cuci dan buang lelemak yg melekat dlm saluran. Microbes dan kulat pun hilang. Xdelah bau yg busuk dlm saluran.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Suami Saya Dulu Tidak Makan Ubat Darah Tinggi 2-3 Minggu Sahaja. Terus Pecah Pembuluh Darah Dalam Otaknya!

Seseorang itu dikatakan mengidap penyakit tekanan darah tinggi apabila bacaan tekanan darah sistolik >140 atau diastolik > 90, (>140/90).

Pun begitu bila salah satu bacaan tekanan darah sama ada (sistolik dan diastolik)  tinggi secara berterusan, ada baiknya segera dapatkan rawatan pemeriksaan doktor agar ada pemantauan. Bila doktor arahkan makan, dapatlah kawal tekanan darah tinggi tersebut.

Namun jika tidak diambil berat, bimbang pula akan menyebabkan berlakunya perkara yang lebih serius pada kesihatan tubuh badan kita.

Berkongsi pengalaman daripada seorang isteri yang telah sekian lama menjaga suaminya yang strok, bolehlah dijadikan panduan dan peringatan andai ada ahli keluarga yang ada penyakit darah tinggi agar jangan pernah mengambil ringan bab pengambilan ubat-ubatan yang disarankan oleh doktor.

Ini perkongsiannya.

Saya sampai tidak boleh ingat sudah berapa lama bacaan tekanan darah Idzwan dapat cantik begini.

Lebih kurang setahun selepas strok dulu, tekanan darah dia sudah elok sungguh, tapi ada doktor yang tukarkan semula kombinasi ubatnya kerana ubat darah tinggi dia terlalu banyak waktu itu, kata doktor. Jadi doktor cuba kombinasi ubat yang lain. Tetapi tekanan darahnya jadi haru biru.

Selepas elok semula, doktor terpaksa tukarkan lagi sebab ada ujian darah khusus yang perlu dibuat. Jadi ada ubat yang kena ‘flush’ keluar dulu, dan doktor gantikan ubat lain. Sampai ke kecemasan jugalah sebab tekanan darah naik tinggi sangat.

Ubat darah tinggi ada bermacam jenis. Ada banyak kelas dan kategori, dan setiap kelas itu pula ada berderet deret lagi jenis-jenisnya. Hanya doktor yang boleh beri preskripsi ubat-ubat ini kerana mereka tahu kombinasi yang sesuai.

Kena ikut arahan ahli farmasi juga tentang pengambilan ubat, berapa dos dan frekuensi yang ditetapkan. Tidak boleh pandai-pandai ambil sendiri atau berhentikan sendiri.

Jika ada ahli keluarga anda yang sudah diarahkan makan ubat darah tinggi, pastikan mereka makan ikut arahan doktor. Risiko darah tinggi tidak terkawal antaranya ialah strok pendarahan (pembuluh darah dalam otak pecah), seperti yang dialami suami saya. Bukan strok mild-mild (jenis darah beku tersumbat) ini ya. Ia strok yang major, menyebabkan fungsi otak terjejas sebab kecederaan otak yang teruk.

Buah pinggang juga akan rosak jika darah tinggi tidak dikawal.

Jangan dengar orang cakap – “Kalau makan banyak ubat darah tinggi, nanti buah pinggang kau rosak!”

Itu salah.

Kalau tak makan ubat darah tinggilah buah pinggang akan rosak ya tuan puan. Saya pun belajar hal ini bila Idzwan sudah terlantar sakit.

Suami-isteri-mak-ayah atau sesiapa sahaja yang sudah kena makan ubat darah tinggi, tolong ya. Jangan skip makan ubat hospital. Jangan EGO atau ‘deny’ kata diri kita sakit dan perlu makan ubat. Bukan senang nanti jalan ceritanya kalau sudah sakit kronik.

Suami saya dulu tidak makan ubat darah tinggi dia 2-3 minggu sahaja. Terus pecah pembuluh darah dalam otaknya.

Belajarlah dari pengalaman kami dan orang lain. Sayangi diri sendiri dan keluarga anda.

Sekian.

Kak Odah Anderson
Kongsi Pengalaman, Kongsi Ilmu


Begini Cara Nak Hubungan Makin Intim Walaupun Sudah Lama Kahwin. Mesti Alert!

Alam rumahtangga menuntut suami isteri untuk memberikan komitmen yang sepenuhnya dan berkongsi hidup dengan pelbagai aspek malah dalam berumah tangga, isteri adalah orang penting bukan sahaja tulang belakang keluarga tetapi indivdu yang mengetahui semua ‘rahsia’ dalam keluarga tersebut.

Bagi mengekalkan kasih sayang dan kebahagiaan itu, suami isteri harus memainkan peranan bersama, amalan tersebut bukan sahaja dipraktikkan oleh pasangan baharu sahaj sebaliknya, turut dikekal kepada pasangan yang lama. Bagi memperbaharui cinta suami isteri, disenaraikan tujuh panduan utama

Setiap pasangan perlu saling memuji dan menghargai antara satu sama lain, terutamanya dalam semua aspek kehidupan

Setiap pasangan suami isteri hendaklah meluahkan kecintaan melalui pelukan yang mesra antara satu sama lain kerana pelukan berkenaan kasih sayang berterusan.

Pasangan mana yang tidak suka apabila setiap kelakuan dan perbuatan dihargai, jadi amalkan penghargaan kepada pasangan supaya pasangan tidak merasakan terpinggir, walaupun nampak ringkas tetapi sebenarnya ia membawa makna mendalam perhubungan.

Sentiasalah memberikan perhatian yang khusus terhadap pasangan agar pasangan tidak diabaikan.

Wujudkan suasana yang ceria melalui sikap toleransi terhadap pasangan.

Menjaga batas-batas pergaulan dengan orang lain bagi mengelakkan daripada berlakunya salah faham, menimbulkan perasan tidak selesa seterusnya boleh menimbulkan keretakan rumah tangga.

Sentiasa memohon rahmat dan keampunan daripada Allah supaya gubungan yang dibina atas dasar cinta kekal terjalin sehingga akhir nyawa.

Sumber: freemalaysiatoday.com


“Sangat Istimewa Lahir Pada Tarikh Sama, Beza…. .” Sambutan Hari Lahir Aafiyah & Afwa Meriah, Comelnya  Pakai Kostum Baby Shark!

Penyanyi nombor satu Negara, Datuk Seri Siti Nurhaliza baru-baru ini meraikan ulang tahun cahaya matanya, Siti Aafiyah dan Muhammad Afwa yang masing-masing kini empat dan satu tahun.

Isteri kepada Usahawan, Dato’Seri Mohd Khalid Mohd Jiwa ini memberitahu sengaja meraikan anak-anaknya dalam satu majlis memandangkan mereka berkongsi tarikh kelahiran yang sama, cuma tahunnya saja yang berbeza.

“Alhamdullillah, saya gabungkan sambutan hari lahir buat permata hati saya Siti Aafiyah dan Muhammad Afwa.

“Gabungan yang sangat istimewa kerana kedua-duanya lahir pada tarikh yang sama, cuma beza 1 bulan dan tahun saja.

“Saya adakan majlis yang sederhana namun ada pihak yang turut bermurah hati dan menjadikan majlis semalam sangat meriah,” tulisnya pada ruangan kapsyen.

Pelantun lagu ini memilih tema theme park untuk hari lahir untuk kedua-dua permata hatinya memandangkan  Aafiyah sangat gemar bermain dengan air. Malah tema ini juga cukup membuatkan kanak-kanak berasa seronok dan terhibur.

“Anakanda Aafiyah memang suka bermain air (macam ayah dia, mungkin sbb bintang sama Pisces) .. Afwa pula ikut sajalahhh.

“Tema ibu pilih sesuai untuk anak anak semua enjoy dan syukur cuaca sangat mengizinkan.. ( puas ibu berdoa.. sekali panas terik ye..),” tulisnya lagi sambil menberikan kredit kepada semua pihak terlibat.

Menjengan ke ruangan komen, rata-rata rakan artis dan warganet memuji kecomelan Afwa yang mengenakan kostume Baby Shark.

Dalam masa yang sama , mereka turut menitipkan doa buat  adik-beradik ini semoga membesar dengan baik dan sentiasa di bawah perlindunganNya.

Untuk rekod, Siti dan suami mendirikan rumah tangga pada 21 Ogos 2006 dan mereka bahagia harmoni dengan sepasang cahaya mata.


Wajib Larang Anak Obses Gajet, Wanita Ini Ada Faktanya!

Persoalan anak yang terlampau gilakan gajet setiap waktu bukanlah satu isu baru untuk diperkatakan. Banyak kebaikan namun lebih banyak lagi keburukan. Banyak pro dan kontranya akibat terlalu banyak masa dilebihkan dengan gajet. Sebagai ibu dan ayah kitalah yang perlu mencorakkan mereka.

Ada waktu yang sesuai untuk mereka. Bila? Baca hujahan wanita bernama Nowa Nija ni. Ibu ayah sila ambil perhatian!

BAGI LAGI ANAK MAIN GAJET SELALU

Mungkin sebab anak anak mula ke arah gajet, Allah dorong saya buka channel tv3 dan ngam-ngam topik wanita hari ini pasal anak dan gajet.

Ok panel tadi dua orang Pakar Psikologi & Pakar Pediatrik (boleh tengok gambar)

Antara pengetahuan baru yang saya dapat tadi:

*2 tahun lepas, Taiwan gubal undang-undang melarang anak dibawah umur 2 tahun didedahkan pada gajet. Kanak-kanak bawah 18 tahun boleh guna gajet tapi ada had masa.

* Steve Jobs (rata-rata kenal kan) tidak benarkan anak-anaknya guna gajet pada hari persekolahan dan ada batasan kalau weekend.

*Bill Gates hanya benarkan anak main gajet bila capai umur 14 tahun.

*Perkembangan otak berkembang sebanyak 80% dari otak dewasa bila umur anak 3 tahun sebab itu umur 0-3 tahun adalah tempoh yang tidak sesuai untuk anak terlalu kepada gajet. Nanti jejaskan perkembangan otak.

*WAJIB tahu yang stimulasi rangsangan (persekitaran) sangat diperlukan untuk 2 tahun permulaan (eye contact bila bercakap dan respon).

So hasil tadi juga bagi tamparan pada ibu dan ibu yakin pada ibu bapa lain juga:

Anak ni tengok pada ibu bapa. Sebab itu bila ibu bapa terlalu ke arah gajet, anak follow. Role model remember?

*Memang anak akan suka pada games dalam gajet sebab umur 0-3 tahun ni dunia anak-anak adalah bermain. Bak kata salah seorang pakar tadi bisnes anak-anak ialah bermain.

*Kalau seawal umur setahun tiada stimulasi rangsangan yang sangat diperlukan pada 2 tahun permulaan, penglihatan, perkembangan otak & tumbesaran akan terganggu ?

*Jangan tanya kenapa anak suka tantrum (mengamuk) bila tidak dibagi gajet bila selama ni memang jadi teman rapat anak dah ? pappp tampar pipi ibu

*Kognitif (membezakan besar kecil tinggi rendah etc) anak boleh terganggu. Even dalam gajet misalnya saiz haiwan tidak sama dengan di luar – bila masuk sekolah could be problem untuk anak-anak.

*Attention deficit menakutkan. Sebab tu anak mula tidak dengar bila kita panggil dan kurang bercakap. Pokoknya benda lain pun tidak ambil peduli bila gajet depan mata.

*Anak kecil sepatutnya Ekstrovert (periang dsb.), tapi bila dengan gajet sangat anak jadi introvert (pendiam dsb.).

Sejujurnya saya risau bila anak saya dalam sehari mencari gajet. Terkadang tu ada drama airmata bila saya kata berhenti dulu. Anak pun dah pandai tunjuk fon ?

Macam yang pakar cakap there is no betul salah pasal gajet. Sebab teknologi akan stay. Cuma sebagai parents kita yang kena corakkan anak. No wonder orang kata guru pertama anak ialah ibu bapa bukan cikgu masa di sekolah.

Umur yang recommended untuk bagi gajet? 5 tahun.

Suka saya masukkan sekali analogi yang Pakar tu bagi tadi – kita dibenarkan bawa kereta bila umur sesuai (17 ke atas – pastikan ada lesen ?) Sebab sudah pandai control dan ada kebolehan bawa kereta, sama juga prinsip nya dengan bagi anak gajet. Sebab itu walaupun recommended umur sebegitu tetap ada had masa. Parents kena peduli!

Kredit: Nowa Nija


Masak Guna Kuali Non Stick Teflon, Kesannya Kanser. Bimbang Ramai Terus Guna, Dr Ni Senaraikan Pilihan Alternatif Cookware Yang Selamat. Sila Ambil Tahu!

Boleh dikatakan bab memilih perkakasan memasak biasanya kita orang perempuan tidaklah ambil pusing sangat material kuali atau periuk yang digunakan. Apa yang lebih diberi tumpuan, periuk dan kuali yang kita miliki perlu ada pelbagai saiz untuk memudahkan penyediaan hidangan.

Namun, bila terbaca perkongsian daripada doktor tentang bahaya kesihatan yang boleh berpunca daripada perkakasan memasak, tersentak juga membacanya. Apatah lagi, penyebab kanser yang rata-rata kita gerun mendengar tentang penyakit ini.

Untuk itu, agar kita tidak terus salah memilih perkakasan memasak, jom ikuti perkongsian daripada doktor ini yang turut memberi alternatif material periuk dan kuali yang selamat untuk digunakan untuk jangka masa panjang.

Jom semak perkongsian bermanfaat ini.

Susulan sahabat saya Dr Rizal buat post padu mengenai cookware, ramai yang takut sebab memang non stick teflon cookware ni dah digunakan meluas.

Jujur..saya sendiri sangat-sangat takut tuan-puan sebab ni barang kegunaan harian. Saya awal dulu bila tau..terus buang semua nonstick dan aluminium cookware kat rumah ..sampai tinggal sebijik je periuk stainless steel.

Kesan alat masak nonstick teflon ni paling saya risau ialah kanser, kerosakan organ buah pinggang, hati dan gangguan hormon tiroid. Aluminium pulak sejenis logam toksik yang rosakkan saraf sebabkan nyanyuk, gangguan imuniti badan dan alahan . Sikit-sikit bila kita panaskan makanan, bahan ni kumpul dalam kawasan berlemak badan kita seperti otak, saraf, organ dan sum-sum tulang. Kesannya kita dapat sakit kronik.

Jadi nak guna alternatif apa yang murah?

# Cookware kaca dan clay antara paling selamat tapi berat dan jika jatuh mudah pecah.

# Cast iron bukan pilihan saya sebab iron overload ni boleh sebabkan stres dalaman.

# Tembaga pun sama boleh risiko stres dalaman dan copper toxicity.

# Stainless steel pilihan murah,lebih tahan dan lebih selamat. Cuma sticky lah ye.

# Jika nak non stick..dan ada kemampuan..beli granite atau ceramic..Macam saya awal dulu beli yang “coating” saja..make sure pilih PTFE/PFOA free.. sementara menabung beli yang besar macam belakang tu..fully granite.

Memang rasa berat..sebab tak murah..tapi bayar sekali boleh guna bertahun-tahun..boleh kurangkan risiko bertahun-tahun terdedah bahan toksik.

Saya percaya ini antara pelaburan paling berbaloi untuk kesihatan.


Bazar Ramadan, Bazar Aidilfiti & Solat Terawih Dibenar Dengan SOP Ketat, Rentas Negeri Belum Dibenarkan!

Sambutan  menjelang Aidilfitri tahun ini digambarkan lebih meriah dan berseri apabila kerajaan dalam satu pengumuman bersetuju membenarkan operasi bazar Ramadan, bazar Aidilfitri dan solat tarawih di seluruh negara pada bulan Ramadan ini.

Operasi Bazar Ramadan dan Aidilfitri dibenarkan di seluruh negara sepanjang Ramadan ini dengan pematuhan prosedur operasi standard (SOP) yang lebih ketat dan kemas.

Menteri Kanan Pertahanan, Datuk Seri Ismail Sabri Yaakob berkata, paling penting prosedur operasi standard (SOP) dipatuhi dan akan ditentukan Pihak Berkuasa Tempatan (PBT) di negeri masing-masing.

Selain itu jelasnya, kerajaan turut membenarkan solat tarawih secara berjemaah di masjid dan surau di seluruh negara dengan jumlah kehadiran jemaah tertakluk kepada pihak berkuasa agama di setiap negeri.

“Apa yang penting adalah SOP perlu dipatuhi sepenuhnya, antaranya seperti lokasi di kawasan terbuka, menyediakan laluan sehala, pintu masuk dan keluar berbeza, pendaftaran MySejahtera di pintu masuk serta kawalan jumlah pengunjung.

“Selain itu waktu operasi bazar Ramadan dari jam 3 petang sehingga 8 malam dan bazar Aidilfitri dari jam 10 pagi sehingga 12 tengah malam,” katanya semasa sidang media pada Selasa.

Dalam pada itu kata Ismail, Jawatankuasa Khas Jaminan Akses Bekalan Vaksin COVID-19 (JKJAV) merekodkan seramai 5.633 juta orang sudah mendaftar bagi Program Imunisasi COVID-19 Kebangsaan (PICK) sehingga Isnin.

Katanya, bagi mudahkan cara, JKJAV telah memperkenalkan lima kaedah pendaftaran iaitu aplikasi MySejahtera, talian Hotline 1800-888-828, laman sesawang vaksincovid.gov.my; atau hadir ke fasiliti klinik kesihatan awam dan swasta.

Selain itu, aplikasi juga boleh dibuat melalui program bantuan bagi penduduk luar bandar dan pedalaman oleh agensi berkaitan seperti Jabatan Kebajikan Masyarakat (JKM).

Dalam pada itu, beliau turut mengumumkan pergerakan merentas negeri masih kekal tidak dibenarkan. Walaupun begitu, rentas negeri hanya dibenarkan untuk aktiviti pelancongan sahaja.

Menurutnya, aktiviti pelancongan daripada negeri PKPP ke negeri PKPP melalui konsep gelembung pelancongan perjalanan pelancongan di dalam negara yang menggunakan syarikat dan agen pelancongan yang berdaftar dengan MOTAC sahaja dibenarkan.


Pokok Daun Sup Serikan Laman Rumah. Ni Cara Keluarga Ni Semai Benih!

Menariknya pokok daun sup ini jika ditanam dilaman rumah selain boleh digunakan di dalam masakan sup, malah pokoknya diatur rapi boleh dijadikan tanaman hiasan dilaman rumah.

Apa tidaknya, bentuk daunnya yang berlekuk-lekuk memang nampak cantik. Malah jika ditanam merimbun daunnya.

Ini sebagaimana yang dilakukan oleh Mohd Farhan Yang dikongsikan diakaun fbnya. Dimana dia selesa menjadikan tanaman daun sup ini sebagai pokok hiasan yang ditempatkan secara menarik ditiang-tiang rumahnya. Ini sekali gus menjadikan lanskap kediamannya cukup istimewa.

Dan disini turut dikongsikan langkah-langkah penanaman daun sup dengan menggunakan biji benih. Jom semak perkongsian bermanfaat ini daripadanya.

Assalamualaikum..Sedikit perkongsian ilmu cara mudah saya semai pokok daun sup. Semoga bermanfaat..

Langkah 1 : Tebuk bahagian bawah bekas minuman.

Langkah 2:Isi 1/2 cawan dengan cocopeat dan bahagian atasnya dilapiskan dengan peatmoss. Boleh juga Guna 100% peatmoss.

Langkah 3 : Tabur biji benih agak-agak secubit di dalam satu bekas.

Langkah 4 : Spray dengan air hingga basah.

Langkah 5 : Kemudian tuliskan tarikh untuk memudahkan kita mengetahui tempoh betcambah.

Langkah 6 : Biji benih akan betcambah dan begini keadaannya selepas 24 hari hari dari tarikh biji benih disemai.

Ini keadaannya setelah 3 bulan dan telah beberapa kali dituai hasilnya.

Selain ditanam untuk kegunaan sendiri, Mohd Farhan juga selesa menjadikan tanaman daun sup ini sebagai pokok hiasan yang ditempatkan secara menarik ditiang-tiang rumahnya.


Bila Makanan Menguatkan Hubungan Keluarga, Ini Sebabnya Kenapa Ibu-Ibu Kena Tahu Kuasa Memasak Sangat Hebat!

Rata-rata kini wanita bekerjaya dibandingkan dahulu ramai yang menjadi suri rumah.  Apabila pulang ke rumah dalam kepenatan, membuatkan ada ibu-ibu memilih untuk membeli sahaja makanan untuk anak-anak mereka.

Ada kalanya mungkin membeli makanan lebih dirasakan sesuai malah menjimatkan namun jika saban hari makan masakan kedai tentunya amalan ini tidak sihat untuk anak-anak kita. Bukan hanya aspek kesihatan makanan di luar itu dipersoalkan tetapi jauh daripada itu terlalu banyak perkara positif yang membolehkan keluarga diciptakan lebih harmoni dengan makanan.

Dan paling utama yang semua ibu kena tahu kuasa memasak sangatlah hebat bagi anak-anak anda. Mengapa?

Kecoh Tetapi Harmoni

Sebaik tiba di rumah ketika hampir maghrib, keadaan rumah yang hingar bingar dengan si ibu yang terpaksa menguruskan anak sama ada hendak susu, mandi dan sebagainya dan kemudiannya diselang selikan dengan langkah ke dapur untuk memasak menjadikan suasana tambah gamat.

Selepas segalanya selesai ibu kembali berperang dengan periuk dan kuali di dapur, demi untuk menyediakan sajian untuk anak-anak sebelum mereka tidur.  Kecoh dan merimaskan namun inilah yang akan dirindukan satu hari nanti bila anak sudah mula memilih jalan mereka sendiri. Ini jugalah yang akan dirindukan oleh si anak apabila mereka sudah menginjak dewasa.  Jadi selagi mana semua ini mampu mengerat dan menyatukan keluarga, cubalah sehabis baik.

Momen Indah Tiap Pagi

Dari kecil hingga besar makanan ibu inilah yang bakal anak terkenang-kenangkan sampai bila-bila. Sarapan pagi, ketika sebelum waktunya ke sekolah adalah momen paling indah bagi mereka. Ketika bersiap-siap hendak ke sekolah, ada anak-anak yang ingin bersiap cepat semata-mata ingin menikmati makanan ibunya. Itulah yang disukainya setiap pagi. Bukan hanya menu bahkan kesedapan air tangan ibu juga makin membuatkan hubungan bertambah akrab.

Menu Istimewa

Ada anak-anak yang sanggup balik setiap hujung minggu demi mendapatkan sepinggan nasi lemak ibunya. Tentunya ia merupakan menu istimewa yang tiada galang ganti bagi dirinya. Inilah kelebihan makanan buat anak-anak.  Menu istimewa bagi setiap keluarga yang membuatkan mereka terkenang-kenang. Ia tentunya mengeratkan kasih sayang sesebuah keluarga.

Kongsi Makanan

Makanan memang menyatukan seluruh keluarga besar. Sebut sahaja hendak buat makan-makan, pasti akan ada yang memberi tindak balas dengan pantas. Pot luck keluarga umpamanya merupakan satu aktiviti sihat yang amat menguatkan hubungan keluarga baik jauh mahupun dekat.

Raikan Hujung Minggu

Jadikan waktu hujung minggu waktu bersama dengan keluarga. Raikanlah anak-anak dan suami, mahupun ibu dan ayah bagi sebuah keluarga besar dengan makanan istimewa. Pilihlah menu istimewa yang membuatkan semua orang gembira dan terasa istimewa. Bagi anak-anak, usahalah bertanyakan apa yang anak-anak hendak makan ketika hujung minggu.
Sebolehnya libatkan mereka bersama-sama ketika aktiviti memasak di dapur supaya mereka sendiri rasa gembira dan tak sabar untuk menikmatinya.  Sungguhpun kacau bilau dibuatnya, namun inilah waktu emas bagi mereka. Semua ini momen indah.

Makanan Tradisi

Semua makanan ibu adalah makanan tradisi yang akan kita bawa bila sudah menginjak dewasa.  Walaupun ketika di universiti, rumah sewa dan bila mana sudah berkahwin, resipi ibu inilah yang akan kita bawa sampai bila-bila.

Sebolehnya kita mahu menyediakannya sama sedapnya seperti ibu kita. Inilah kuasa masakan hari ini yang akan nantinya menjadi makanan tradisi bagi kita. Inilah kasih sayang sebenar dalam keluarga. Ya..itulah kuasa makanan.


Hantar Anak Ke Pusat Tahfiz,  Serahkan Anak Pada Allah, Luahan Hati Seorang Ayah Yang Sangat Menyentuh Hati!

Sepanjang lima hari pemergian anak-anak syurga yang mengorbankan lebih 23 nyawa dalam kebakaran di Pusat Tahfiz Darul Quran Ittifaqiyah, Keramat Hujung, Kuala Lumpur, macam-macam kenyataan, luahan, komen dan pendapat netizen yang boleh kita baca di media sosial.

Namun dalam banyak-banyak luahan yang dikeluarkan, penulis amat terkesan dengan luahan hati seorang ayah yang turut menghantar anaknya ke pusat tahfiz ini. Luahan hati seorang ayah yang menyerahkan hidup dan masa depan anaknya pada jalan Allah. Sungguh hebat dan besar pengorbanan ini.

Penulis kira apa yang dikatakannya adalah benar dan semoga pengkongsian ini bermanfaat dan membuka mata semua. Insyaallah.

Assalamualaikum,

Rentetan tragedi Maahad Tahfiz baru-baru ini, izinkan saya untuk meluahkan rasa sebagai seorang ayah yang menghantar anaknya ke Mahaad Tahfiz.Ini adalah berikutan beberapa kenyataan yang dikeluarkan oleh ramai pihak mengenai kejadian tersebut.

TPM mengatakan jangan gadaikan keselamatan untuk akhirat, ada selebriti yang begitu lantang marah dengan mudir dan pengurusan tahfiz, ada figura ternama yang minta semua tahfiz tidak berdaftar ditutup serta merta dan ramai pula yang mempertikaikan ibubapa tidak mementingkan aspek keselamatan.

Sebenarnya saya juga tidak tahu banyak mengenai tahfiz sebelum saya menghantar anak saya ke tahfiz 3 tahun yang lalu. Naufal seawal usia 9 tahun telah menyatakan minat untuk masuk tahfiz. Tanpa melengahkan masa kami mengambil ķeputusan untuk menghentikan sekolah akademiknya (walapun dia cemerlang dalam akademik) dan mencari tahfiz yang sesuai. Ketika itulah baru kami sedar bukan senang mencari tahfiz.

1. Kalau yang berdaftar biasanya akan hanya menerima pelajar 13 tahun ke atas.
2. Kalau yang cantik dan lengkap dan dikelolakan oleh ustaz selebriti biasanya mahal dan di luar kemampuan kami dan agak jauh dari rumah.

Akhirnya kami ketemu sebuah tahfiz yang baru di buka di pinggir Ttdi Jaya. Rumah corner lot yang serba kekurangan, tapi saya berbincang dengan isteri dan mengambil keputusan untuk hantar juga Naufal ke situ.

Bukan tidak terdetik apa yang akan berlaku jika ada kebakaran kerana tidak ada pintu kecemasan, tetapi seperti ibubapa lain yang menghantar anak ke tahfiz, kami bukan menyerahkan anak kepada tahfiz tetapi mewakafkan anak ini untuk Islam dan yakin Allah mempunyai perancangan yang baik untuknya. Tapi tahukah berapa kali kami menangis bila menghantarnya pulang lepas bercuti. Dapatkah aku lihat wajah ini lagi ya Allah…

Tahun lepas kami mengambil keputusan untuk menukarkan tahfiz lain dan tidak berasrama. Ulang alik dari pukul 7.30 pagi ke 9 malam. Hari pertama menghantar Naufal ke tahfiz, kebakaran berlaku di tahfiz memusnahkan sebuah bilik, alhamdulillah semua pelajar berada di surau untuk solat maghrib ketika itu. Tapi kami tidak berputus asa dan meneruskan juga kerana menghantar anak ke tahfiz ujiannya bukan sedikit.

Kami bukanlah bercita cita untuk menjadikan dia imam masjidil haram atau pun imam masjid Shah Alam sekali pun, seperti ingatan saya pada Naufal selalu, Naufal boleh jadi apa pun yang Naufal hendak apabila besar, dari seorang doktor kepada peniaga minyak attar di sudut masjid tetapi akhlak Naufal kena akhlak Al quran.

Mungkin ramai yang tidak tahu kebanyakan tahfiz mengenakan bayaran antara RM200 ke RM400 sebulan. Ini termasuklah sewa, gaji guru, gaji warden,makan 4 kali sehari, tempat tinggal dsbnya…congak la sendiri kalau cukup.

Biasanya pusat tahfiz akan cari sendiri dana bagi menampung lebihan perbelanjaan mereka. Nak mengharapkan pusat zakat, baitulmal…. mmphh macam-macam syarat dan kelulusan. Nak mengharapkan koporat ada yang mengenakan syarat hanya yang ada aliran agama dan akademik yang dapat bantuan. Belum lagi yang meminta kertas kerja dan kelulusan dsbnya.

Tahfiz dipandang sepi, anak-anak tahfiz pula seringkali dikata sejuk mata memandang. Jemputan ke majlis kenduri tahlil, cukur jambul, rumah baru dsbnya hanya dapat RM5 atau RM10 seorang. Itulah fungsi tahfiz di tengah-tengah masyarakat kita. Tapi tahukah anda banyak mana zaman kanak-kanak dan remaja yang telah mereka korbankan untuk terus menjadi pewaris naskah mukjizat ini?

Dengan izin Allah.. mereka lah yang akan memimpin kita sebenarnya. Kami yang inginkan anak-anak menjadi tahfiz faham benar tentang keperluan keselamatan tetapi adakah kami mempunyai pilihan?

Kami bukan menghantar anak ke yamaha muzik, kumon atau montesorri berjenama untuk kami demand itu dan ini dari pihak tahfiz. Kami faham benar dengan kekangan kewangan tahfiz. Sekali lagi kami berserah pada Allah.

Apabila sesuatu berlaku pada tahfiz kena begitu mudah menyalahkan ibubapa dan ustaz tahfiz. Bukannya ustaz tu yang buat marketing supaya kami daftar, kami yang mencari dan redha menghantar, kami yang memilih jalan itu. Bagi kami ustaz tahfiz banyak berkorban untuk mendidik jiwa kecil ini. Kami terhutang budi.

Sehingga kini menghantar Naufal setiap pagi, saya akan menciumnya dan memandang dalam matanya. Hati saya siapa yang tahu.

Kalau kerajaan ikhlas menolong kenapa tidak adakan aliran tahfiz di sekolah-sekolah terpilih. Tahfiz tanpa akademik! Ada berani?

Kenapa tidak mudahkan proses perlesenan. Kenapa campur adukkan politik dengan sekolah tahfiz? Kenapa tidak ada menteri yang bangun mengatakan tahfiz akan di bantu, dibinakan bangunan dan di selaraskan di bawah kementerian pendidikan.

Kenapa tidak ada suara-suara unttk memartabatkan institusi tahfiz, berdiri gah seperti sekolah chung hwa, pin hwa, hin hwa… kwang hwa (go visit this schools in klang)

Sampai bila kita hendak melihat tahfiz menumpang disurau, rumah-rumah kedai, rumah-rumah corner yang di ubahsuai dan rumah-rumah banglo usang yang tak tahu bilakah pendawaiannya pernah diselenggara kali terakhir? Ustaz-ustaznya memandu van buruk membawa anak-anak ini ke kenduri sana sini. Sampai bila…

Berapa banyak nyawa lagi? Saya pohon sekali lagi. Jangan komen jika tidak tahu apa yang dialami oleh institusi pendidikan tahfiz. Jangan salahkan mudir atau pengurusan tahfiz kerana mereka telah banyak berkorban. Jangan kata ibubapa tidak peduli. Kami punya kekangan kewangan juga untuk memilih tahfiz yang bertilam empuk.

Bantu la anak-anak tahfiz. Kita tidak tahu siapa di antara mereka yang akan solat dan talkinkan kita nanti. Maafkan saya jika terkasar bahasa dan doakan Naufal…….

Wallahualam

Sheik Amir Hussien

*Al Fatehah untuk seluruh pelajar tahfiz di tanah air tercinta ini*


Nak Anak Badan Segar & Otak Cerdas, Ada Caranya Ibu Kena Buat Setiap kali Kejut Bangun Pagi!

Mengejutkan anak dari tidur sebenarnya ada adabnya yang tersendiri, jangan main ketuk-ketuk pintu sahaja sambil membebel minta anak bangun di awal pagi.

Jika inilah caranya yang selama ini dipraktikkan untuk bangunkan anak dari tidurnya yang lena, sebenarnya anda telah ‘merosakkan’ mood dan emosinya sepanjang hari.

Berbeza jika kita kejutkan anak dengan adab yang sempurna, bukan sahaja kita berada dalam situasi tenang malah dapat membantu menjadikan mood anak kita pada hari itu lebih baik malah badan anak kita akan terasa lebih segar dan otak cerdas.

Oleh itu, ketahui adab bangunkan anak daripada tidur sebagai panduan.

ADAB BANGUNKAN ANAK DARI TIDUR

Cara atau adab membangunkan anak yang tidur, anak yang masih bayi, kanak-kanak , remaja atau dewasa.

1. Beri salam kepada anak yang sedang tidur

2. Sentuh ujung ibu jari kakinya dan goyangkannya perlahan -perlahan.

3. Panggil namanya dengan lembut dan teruskan menggoyang kakinya.

4. Kalau masih belum bangun, kuatkan sedikit suara dan goyang badannya.

5. Teruskan memanggil namanya dan panggillah sayang, manja atau anak.

6. Bangunkan sambil memujinya contoh: Bangun sayang, anak umi yang baik, anak umi yang soleh, anak umi yang rajin.

7. Setelah anak bangun, usap kepalanya sambil berucap dengan lembut agar ia mandi , sholat subuh dan bersegera ke sekolah untuk menjadi anak yang bijak pandai.

8. InsyaALLAH , anak anda akan bangun dengan badan yang segar dan otak yang cerdas karena dibangunkan dengan penuh kasih sayang.

Semoga bermanfaat.

Sumber  : [su_button url=”https://www.facebook.com/DakwahJakim/posts/10159546676067398″ style=”bubbles” background=”#3fc6b5″ size=”2″]Kun Anta via Bahagian Dakwah, Jakim [/su_button]


“Konon Nak Suprise, Tapi Tak Menjadi?” Azmi Caliph Buskers Kecewa Kejutan Ulang Tahun Perkahwinan Gagal Gara-Gara…

Penyanyi dari kumpulan Caliph Buskers ini meluahkan perasaan kecewa apabila kejutan yang dirancang buat isteri sempena ulang tahun perkahwinan tidak berjaya. Hal tersebut berpunca daripada sebuah kedai bunga yang memberitahu perancangan asalnya kepada isteri.

Saya hubungi mereka untuk bertanya. Mereka kata boleh sahaja mahu hantar ke Putrajaya. Tiada masalah. Alhamdulillah. Saya terus buat tempahan.
Selesai buat bayaran RM210 sekitar pukul 1 tengahari siap dengan ucapan dari hati lagi untuk mereka tuliskan dalam kad yang akan diletakkan pada bunga.
Kau tahu apa jadi lepas tu? lebih kurang 10 minit kemudian boleh pihak kedai bunga tu menelefon isteri saya.
“Assalamualaikum Puan Nazira. Kami dari BLOOMING FLORIST SDN BHD. Puan ada di pejabat sampai pukul berapa ya?”
“Waalaikumussalam. Insya Allah sampai pukul 5. Kenapa ya?”
“Kami nak hantar bunga. Rasanya ini dari suami puan sempena Ulang Tahun Perkahwinan.”
Kau rasa??? Sakitnya hati aku. Tak kan diaorang tak faham apa itu kejutan?
Itu okey lagilah. Tunggu punya tunggu, pukul 4 setengah bunga masih belum sampai. Tak lama lepas tu isteri dapat lagi panggilan.
“Puan. Kami terlupa untuk letakkan kad ucapan. Boleh tak kalau kami hantar melalui whatsapp sahaja?”

Ya Allah. Macam nak meletop rasa. Kalau setakat kau punya whatsapp, dari pukul 12 malam tadi aku dah bagi ucapan depan-depan siap dengan extra service sekali.
Ini kedai baru beroperasikah apa? Tak tahu langsung erti kejutan dan erti ekslusiviti. Atau memang perkhidmatan dia sebenarnya menggagalkan kejutan?
Tak pernah saya mengamuk bila yang saya mahu lain tapi dapatnya lain. Kali ni tak tertahan. Saya hubungi mereka dan luahkan kegeraman saya.
Sebenarnya kad itu bukanlah masalah sangat. Isteri saya pun tak nampak. Tapi paling sakit hati tu, kenapa dia pergi hubungi isteri saya semata-mata mahu tahu isteri saya ada di pejabat sampai pukul berapa? Siap maklumkan dia dari kedai bunga lagi. Patutnya hubungilah saya untuk bertanya apa-apa. Hish. Geramnya.

Kalau ikut hati aku mahu sahaja aku tulis nama kedai itu. Biar semua orang yang baca ni tahu betapa buruknya perkhidmatan kau.
Nasib baik di atas tu kau sendiri dah sebut nama kedai kau. Tak perlulah aku yang sebut.
Sekian, luahan dari suami yang gagal kejutannya.


Cuba Kaedah Ini Jika Mahu Jimatkan Elaktrik.

Melihat bil elektrik bulan-bulan memang sakit hati dibuatnya. Apa tidaknya, saban bulan bukan turun sebaliknya makin naik. Maklum sahaja seluruh kehidupan kita kini banyak bergantung pada elektrik.  Namun sebenarnya kita tidak perlu susah hati kerana banyak cara boleh kita lakukan untuk menjimatkan bil elektrik. Anda kena semak semula apakah selama ini cara menggunakan elektrik salah menyebabkan bil melambung setiap bulan.

Kaedah di bawah ini mungkin boleh membantu menjimatkan elektrik. Selamat mencuba!

9  langkah wajib buat :

1.     Menggunakan lampu jenis LED menggantikan lampu kalimantang.  Walaupun lampu ini agak mahal harganya, namun ia lebih tahan lama dan jimat.  Contohnya, 8W lampu ini bersamaan dengan kecerahan lampu filament (kalimantang) 40W.  ia sangat-sangat menjimatkan.

2.    Nyalakan lampu hanya di ruang yang diperlukan.  Bunyinya mungkin seperti kedekut.  Tetapi mengapa perlu memasang lampu di ruang makan, jika anda sedang menonton atau duduk bersantai di ruang tamu?

3.    Banyak barangan elektrik yang kita gunakan tidak mempunyai teknologi  `inverter’.  Misalnya seterika.  Oleh itu untuk menjimatkan kos, gosoklah baju dengan mengumpul baju yang perlu digosok dengan kuantiti banyak.  Ini  dapat mengurangkan penggunaan elektrik.  Menggosok sehelai dua baju adalah satu pembaziran dan menggunakan elektrik yang tinggi.

4.    Tidak meninggalkan barangan elektrik di dalam` mode sleep’  atau `standby’.  Walaupun barangan elektrik seperti televisyen, komputer riba dan sebagainya diletakkan dalam `mode sleep’ atau `standby’, ia masih lagi menggunakan jumlah elektrik biarpun pada jumlah yang kecil. Dinasihatkan menutup terus untuk memberhentikan pembaziran elektrik.

5.    Aktiviti membasuh dengan muatan penuh dapat mengurangkan kekerapan membasuh berbanding dengan membasuh pada kuantiti sedikit.  Ini jauh lebih menjimatkan.

6.    Pastikan peti ais berada tidak terlalu dekat dengan dapur masak atau mendapat sinaran matahari secara terus.  Ini boleh menyebabkan ia cepat pas dan memerlukan lebih masa untuk sistem penyejukannya berfungsi.  Selain itu pastikan juga muatan peti ais tidak terlalu penuh sehingga menyebabkan udara tidak dapat beredar dengan baik.

7.    Kurangkan penggunaan penyaman udara, dengan menanam pokok yang memberikan teduhan cahaya matahari. Buka tingkap untuk membolehkan pengaliran aliran udara .Sentiasa tanamkan sikap bertanggungjawab untuk memastikan semua lampu dan kipas sudah ditutup sebelum anda meninggalkan rumah.

8.    Memantau penggunaan elektrik dengan TNB e-Services.  Kita boleh memantau penggunaan bil elektrik online secara mendaftar dengan perkhidmatan percuma yang disediakan oleh pihak TNB e-Services. Perkhidmatan memudahkan memantau dan mendapat notis bil elektrik yang dihantar ke akaun e-mel pengguna setiap bulan.

9.    Pengguna boleh melakukan audit sendiri dengan menyenaraikan peralatan elektrik dan bilangannya di rumah mereka. Mereka juga boleh melakukan pengiraan sendiri bagaimana tenaga digunakan atau dibazirkan.


Pijak Garam Kasar & Lada Hitam Sebelum Tidur, Cara Abby Fana Buang Toksik Dalam Badan. Pesakit Strok Pun Boleh Cuba!

Rupa-rupanya garam dan lada hitam bukan sahaja bermanfaat dalam masakan, bahkan juga baik untuk kesihatan.  Petua tradisional ini dikatakan dapat membantu membuang toksik dalam badan. Inilah yang dikongsikan oleh Abby Fana menerusi laman instagramnya.

Menurutnya lagi, selain baik untuk membuang toksik, ramuan yang sudah tersedia di dalam rumah dan baru diamalkannya itu juga berupaya untuk merawat strok.

Sebelum tidoq…k.bed nk pijak2 garam kasaq & lada hitam ni…sekurang2nya 5 min…@ustazhanafiah kata petua ni elok utk buang toksik2 dlm badan & juga baguih utk mereka yg mengalami stroke.

K.bed nak buat video demonstrasi ttp memandangkan ia melibatkan bhg kaki maka kita tunjuk gambaq jer naaa. Mlm ni merupakan sesi kali ke 2…

Bahan2 :
2 kg garam kasar
100 g lada hitam
#naksihatdengarnasihat
#sembangsinar
#allaura_by_abbyfana,” kongsi Abby menerusi akaun Instagramnya.

Perkongsian Abby itu mendapat perhatian ramai yang mahu mencuba sendiri di rumah.

“Sepupu saya strok sebelah kanan. Dia pun buat macam ni. Alhamdulillah.. Beransur pulih tangan kanannya dapat digerakkan semula dengan sendiri,” tulis @maisarahassan.

Malah, ada yang berpendapat kaedah yang sama boleh menghalau gangguan jin.

“Lepas tu tabur keliling rumah kan ‘pagar’ rumah orang kata,” saran @saraarisufy.

“Dalam perubatan Islam pun kata bagus amalkan macam ni, boleh halau jin,” tulis salah seorang pengguna.

“Ustaz saya cakap, amalkan juga minum bancuhan garam, limau nipis dan cuka untuk buang benda-benda tak elok dalam badan,” tambah pengguna lain pula.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Dia Tak Boleh Makan. Hanya Guna Tiub” – Wanita Cina Datang Minta Izin Peluk Ibu Undang Sebak!

Tiada orang yang mampu berikan kasih sayang seiklas ibu yang mengandungkan kita dari dalam alam rahim hinggalah dewasa. Tanpa mereka, siapalah kita. Kan?

Baru-baru ini, ada seorang pengguna di laman Facebook berkongsi momen menyentuh hati apabila didatangi seorang wanita cina dan meminta izin untuk memeluk ibunya.

Menurut Anis, dia yang sedang menikmati makanan tengah hari bersama kedua ibu bapanya itu telah didekati oleh seorang wanita berbangsa Cina. Pada mulanya, dia seperti teragak-agak untuk bertanya sekiranya boleh memeluk ibunya.

“Wanita ini datang kepada ibu saya, meminta untuk dipeluk dan kemudian menangis. Ketika waktu makan tengah hari dengan keluarga saya di Sri Karak, PJ New Town. Ibu sedang menikmati makan tengah harinya sambil kami semua memesan hidangan kegemarannya (baca: kari kepala ikan).

Wanita itu datang kepadanya: “Mak cik, saya sangat seronok melihat awak makan. Anda sangat seronok, ah

Ibu: “Ya, ya. Makanannya sedap. Sebab itu saya suka.” (Tersenyum)

Puan: “Baik, bagus. Makcik. Maaf. (terkedu) Boleh saya peluk awak?”

Ibu: (terkejut tetapi kembali okay) “Sure, sure.”

Wanita itu peluk ibu dan mula menangis. Rupanya dia teringat pada ibunya yang kini tidak mampu untuk makan sendiri dan hanya makan melalui tiub sahaja.

“Ibu saya berumur 93 tahun. Dia tidak boleh makan. Hanya makan melalui tiub. Sebab itu saya seronok melihat awak menikmati makanan dan makan awak. Saya teringat ibu saya.” katanya.

“Tangisannya berterusan. Ibu memeluknya erat.” tulis Anis Ramli di ruangan kapsyen.

Meninjau di ruangan komen, rata-rata yang membaca kisah itu meluahkan rasa sebak dan sedih dengan wanita yang berbangsa Cina itu.  Mereka mendoakan agar ibunya sentiasa diberikan kesihatan yang baik.


‘Kalau Lambat Keluar Dari Tandas, Mungkin Aku Hilang Adik Buat Selamanya. ” Lelaki Ini Dedah Adik Hampir Diculik Dua Lelaki India Di R&R.

Siapa sangka, niat  seorang abang berhenti sebentar di hentian Rehat & Rawat (R&R) hampir mengundang musibah pada adiknya.

Kisah ini katanya berlaku di R&R Temerloh. Ketika berhenti di R&R berkenaan, dia berasa diri diperhatikan sekumpulan lelaki, namun dia tidak mengambil pusing tentang itu.  rupa-rupanya ada cubaan pukau dan culik.

Ikuti kisah selanjutnya seperti yang di ceritakan lelaki ini.

Moga menjadi pengajaran buat semua dalam berhati-hati dan sentiasa alert dengan keadaan sekeliling.

Peringatan untuk para perantau semasa berhenti di RnR..

31 May memang akan jadi kenangan pahit.

Kalau tersilap langkah and lambat keluar dari tandas tadi aku mungkin akan kehilangan adik aku buat selamanya diambik orang kerana cubaan bukak kereta aku oleh 2 orang warga india di RNR Temerloh.

Ceritanya pada awal sampai aku diperhatikan oleh segerombolan manusia iaitu terdiri dari melayu dan india. tetiba masa nak makan mereka mengambil tempat meja sebelah aku, dorang pandang aku cubaan untuk pukau tapi gagal.

Masa nak ke parking mereka tunggu di parking. syak wasangka memang tak la, sebab bulan posa ingat orang semua baik baik. tapi !

Cubaan pukau gagal, lalu mereka cuba menggunakan kekerasan cubaan membuka pintu kereta semasa bongsu sendirian di dalam kereta nasib baik sebelum aku ke tandas aku berpesan pada bongsu

“ adik lock pintu “ and masa dalam tandas adik call aku berkali kali, kali ketiga baru aku angkat dia cakap emergency. terus aku bergegas keluar.

2 india tu dah larikan diri.

P/S : hati hati kalau anda semua stop di rnr temerloh. sebab ada mata yang sedang memerhati. tunggu peluang untuk rompak/samun/ pukau.

Serius trauma ! sampai ngigau bongsu malam ni.

Kredit story : tarmiziani

Kredit pic : tarmizi sulaiman


Jangan Tak Tahu Lebihan Nasi Pastikan Pokok Berbunga Dan Berbuah Super Cepat, Wajib Cuba!

Melihat tanaman jiran yang sudah mula berbunga dan berbuah lebat buat hati rasa cemburu. Apa agaknya baja yang dipakai dan bagaimana pula cara penjagaannya.

Buntu seketika bila memikirkannya. Kalau masih belum menemui baja sesuai, ada baiknya anda cuba petua yang dikongsikan oleh seorang wanita di blognya, adaapadgnaidadewie.blogspot.my.

Dia yang menggunakan lebihan nasi dan kemudiannya dibiarkan diperam sehingga mengeluarkan hasil tapaian berjaya membuatkan tanamannya berbunga selepas 2 minggu. Wow hebat!

Jadi jomlah kita cuba.

Nak kongsi pulak lagi satu tips ni, rasanya saya pernah kongsikan dulu tapi mungkin tak berapa jelas. Jadi kepada readers yang email saya tanya tentang enzim pokok tu, saya buatkan soal jawab khas untuk menjawab soalan-soalan kamu ye.

S: Berapa lama nak peram nasi tu baru jadi enzim?
J: Bergantung kepada beras yang kamu guna. Ada sesetengah beras cepat basi tapi ada sesetengah beras boleh tahan lama.

S: Nasi boleh guna apa2 jenis pun ker?
J: Boleh guna apa-apa jenis nasi asalkan nasi putih dan tidak berminyak. Nasi beras merah orang Terengganu buat nasi dagang tu tak boleh la.

S: Ada beza ke?
J: Secara logiknya, beras merah dikukus dengan santan untuk jadikannya nasi dagang. So, dah bukan nasi biasa sebab bercampur dengan bahan yang mempunyai sifat berminyak iaitu santan. Nasi lemak pun tak boleh sebab ada santan walaupun warnanya putih.

S: Bagaimana tekstur nasi tu sebelum boleh jadi enzim?
J: Nasi basi yang telah berubah ke proses penapaian. Teksturnya agak lembik dan mungkin ada air masam yang keluar. Mungkin juga terdapatnya ulat-ulat yang bertindak sebagai agen pengurai.

S: Mesti kena tanam ke nasi basi tu?
J: Letak je kat pangkal pokok tu pun boleh, tapi kalau lalat mai datang buat kenduri kat situ saya tak tanggung.

S: Boleh bagi contoh gambaran tak?
J: Sila tengok gambar kat bawah ye.

Ringkasan:

1. Lebihan nasi jangan dibuang, simpan semalaman atau lebih.

2. Esoknya periksa samada nasi telah basi dan kelihatan lembik atau tidak.

3. Jika tidak, biarkan disimpan lagi supaya mengeluarkan enzimnya.

4. Kemudian barulah diletakkan pada tanaman kita.

Contoh pokok yang berbunga dan berbuah selepas 2 minggu – 6 minggu diberikan enzim.

So, selamat mencuba!!


“Minta Maaf Isteriku..” Izzue Islam Mohon Kemaafan Kekurangan Diri Sebagai Suami. Deep Perkongsiannya.

Mendirikan rumahtangga bersama pasangan tandanya sanggup melayari kehidupan bersama sama ada susah dan senang.

Begitu juga dengan kehidupan yang dilalui oleh pasangan serasi dan romantik yang mendirikan rumah tangga sejak enam tahun  namun rezeki belum menyebelahi pasangan Izzue Islam dan Awin Nurin.

Deep perkongsian beliau.

“Minta maaf Isteriku, rasanya masih banyak kekurangan i sepanjang jadi suami u. Belum lagi dapat bagi u baby idaman setiap pasangan bergelar suami & isteri.

“Bercuti nak rileks2 berdua rehatkan diri rasanya sekali pon tak pernah sepanjang kita kahwin.

“Kekadang selalu jugak terlepas cakap sampai buat u tersinggung. Tak cukup tu, i pernah jugak buat u terasa sampai u menangis.”

SUSAH SENANG BERSAMA

“Isteriku, Terima Kasih sebab menjadi seorang isteri yang menerima kelemahan i. Tak pernah pon mengeluh walau tak cukup rest or tidur. Tak pernah bosan jadi driver i walaupon i kat sebelah dah berdengkur!

“Time i susah u ada malah u yg senangkan & tenangkan i dalam segala hal! Sentiasa positif walau beribu manusia kiri kanan kita duk mengutuk.

“U are the best Isteriku! Selamat Hari Lahir ♥ @awinnurin21.06 #JuneBaby.”

Untuk rekod, Izzue dan Awin mendirikan rumah tangga pada 2 Jun 2013.

Sumber: Instagram  Izzue Islam


Isteri Ni, Suami Bawa Jalan-Jalan Naik Kereta Je Pun Gembira. Nampak Biasa Tapi Penting Nak Hilangkan Tekanan. Menarik Cara Lelaki Ini.

Wanita ini apabila sudah berkahwin, segala rutin kehidupannya berubah apabila memberi tumpuan sepenuhnya kepada rumahtangga. Lebih-lebih lagi bagi wanita surirumah sepenuh masa. Hidupnya daripada pagi hingga ke malam adalah menguruskan rumahtangga. Sebaliknya bagi wanita bekerja. Namun, apa pun, wanita tetap sama, kerja atau tidak, mereka tetap menguruskan rumahtangga tanpa pernah lelah. Malah tidak mustahil ada wanita yang dahulunya cantik dan ramping, namun setelah berumahtangga berubah daripada penampilan.
Tidak mustahil, wanita memerlukan perhatian daripada suami untuk menenangkan emosinya. Siapa yang tidak stress jika seharian duduk di rumah tanpa keluar ke mana-mana. Wanita yang bekerja pun, jika hujung minggu pun, tetap nak keluar ke pasaraya.
Menerusi facebook seorang lelaki berkongsi kisah bagaimana dia menyantuni isterinya dengan hanya membawa isterinya dengan menaiki kereta tanpa ke mana-mana, Baginya isterinya, itulah adalah salah satu cara untuk menghilangkan tekanan seharian menguruskan rumahtangga.
Nampak biasa-biasa aje perkongsian ini, tetapi ia penting untuk para suami faham situasi yang dialami oleh isteri.

IKUTI PERKONGSIAN INI.

Saya balik kerja, isteri cakap, “Abang, jom keluar jalan-jalan. Stress la”

Banyak kali macam tu. Pelik betul. Stress apa, duduk rumah jaga anak-anak tercinta yang comel-comel tu. Kalau ikutkan, keluar rumah, lagi la stress dan penat.

Bila fikir semula, saya bawa juga pusing-pusing naik kereta. Kadang-kadang, singgah pasaraya. Selalunya tak beli apa pun, window shopping je. Tapi dia punya teruja, macam anak kecil diajak pergi Disneyland.

“Terima kasih abang, bawa jalan-jalan!”, isteri saya akan ucap ini setiap kali dapat berjalan.

Saya teringat satu pesanan, “Emosi perempuan ni macam belon kecil, tak boleh tampung banyak sangat tekanan. Nanti meletus. Beza dengan kita orang lelaki”

Dulu isteri saya lemah lembut je, sejak ada anak ni, kalau tak kena masa, kalah raja rimba. Macam nak makan orang. Pelik juga. Kemana perginya kelembutan dan kemanjaan beliau yang dulu?

Kita baru pegang handphone pun, tiba-tiba boleh kena serang. Mengejut je. Tiba-tiba meletus.

Saya cuba untuk faham situasi ini. Ya, kami para suami susah nak faham.

Rupanya, tak sama penat seorang suami dan penat seorang isteri.

Anak menangis nak susu, anak yang lain berkelahi menjerit-jerit, sorang lagi mendesak nak tengok kartun, rumah dah macam tongkang pecah. Tak masuk lagi bab masak, bisnes, kurang tidur, lapar, basuh baju, kemas, layan perangai customer barang tak sampai. Ini berlaku setiap hari, hampir setiap masa.

Tengok la gambar ni, nak tidur pun, nak dengan mama dia sahaja. Tak ada ruang mama dia bersendiri. Terpaksa saya sarung tudung isteri untuk kelirukan budak ni.

Asakan-asakan ni mendesak isteri secara fizikal, mental dan emosi.

Siapa lagi tempat isteri nak mengadu dan harapkan? Kita la, partner dia. Sebab tu kalau emosi mereka tidak ditenangkan, boleh meletop!

Jadi, nasihat ini untuk diri saya dan suami-suami sekalian. Isteri adalah amanah Allah pada kita.

1. Dengar cerita dia. Jika isteri mahu bercerita, dengar dengan cara pandang muka dia, atau peluk dia. Tunjuk yang kita prihatin dan sokong dia. Apabila kita abaikan dia nak luah kepenatan dia, dia makan hati. Tau-tau dah merajuk acik tu. Lagi teruk kalau kita sinis dan rendah-rendahkan pula perasaan dia. Jangan pelik kalau isteri pandai melawan.

2. Urus rumah adalah kerja kita juga. Tak ada istilah ‘tolong isteri buat kerja rumah’. Kalau ikutkan, itu memang kerja kita juga. Kita masak sebab nak makan, kita basuh baju dan pinggan sebab dah pakai. Itu rumah kita dan itu anak kita. Kita ada tanggungjawab. Ringankan tulang.

3. Kerja isteri tiada office hour. Dia bukan robot, jadi, bagi masa untuk dia berehat dan ‘me time’. Dia pun memang kurang rehat, sejak mengandungkan anak pertama.

Pada saya, mengurus rumah tangga ni ada dua school of thought. Satu, isteri kena layan suami macam raja. Kedua, urus rumah bersama-sama. Dua-dua betul. Sesuaikan lah dengan cara kita.

Para isteri sekalian, maaf ya, jika tidak memahami kalian, bagi para suami peluang. Kita jaga kita. Benda boleh bincang. Mulakan dengan bercakap baik-baik dengan pasangan.

Maafkan, jika ada kesilapan dan kesalahan. Kita manusia biasa. Kenapa suami ada kekurangan? Sebab awak adalah pelengkap dia.

Kita bukan terbaik, tetapi izinkan kita berusaha jadi yang terbaik.


Sediakan Sajian Seimbang Untuk Keluarga, Rupanya Itu Tanda Luahan Sayang Mak-mak!

Kasih sayang dari seorang ibu itu cukup luas, bukan sahaja dizahirkan dengan belaian dan perhatian kepada anak-anaknya malah melalui masakan yang disajikan juga jelas mencerminkan betapa nurani seorang ibu mahukan yang terbaik untuk anak-anak dan keluarganya.

Apa tidaknya, lihat sahaja setiap hidangan yang dimasak akan dipastikan mempunyai rasa yang enak agar seisi keluarga makan berselera. Bahkan tidak dinafikan bermula daripada pemilihan bahan masakan sudah dapat dilihat betapa seorang ibu itu teliti memilih bahan masakan yang segar dan berkualiti.

Ini penting bagi memastikan setiap nutrisi yang diperlukan tubuh dapat dibekalkan kepada keluarga tercinta. Lagi pun, bukankah apa yang kita makan hari ini akan menjadi penyumbang utama kepada tahap kesihatan kita di masa akan datang?

Jadi tidak hairanlah seorang ibu begitu mengambil berat soal pengambilan makanan sihat dan seimbang untuk keluarga tercinta.

Sajian Seimbang Tanda Sayang

Menyentuh tentang menyediakan hidangan yang sihat untuk keluarga, MAGGI baru-baru ini ada melancarkan kempen “Sajian Seimbang Tanda Sayang” untuk menggalakkan para ibu di Malaysia supaya menyediakan hidangan masakan sendiri dengan kos efektif dan enak.

Percaya atau tidak, hanya dengan menggunakan mi MAGGI apabila ditambah dengan bahan-bahan yang lainnya daripada sumber protein dan sayur-sayuran akan dapat menghasilkan hidangan yang seimbang.

Ini sebagaimana diilhamkan berdasarkan kepada Panduan Pinggan Sihat Malaysia (Malaysian Healthy Plate, MHP) yang diutarakan oleh Kementerian Kesihatan Malaysia, ianya merupakan panduan visual bertujuan membantu orang ramai merancang pengambilan makanan mereka bagi mencapai hidangan yang seimbang – terdiri daripada ¼ pinggan berisi sumber karbohidrat seperti mi, nasi, roti, bijirin; ¼ pinggan berisi sumber protein seperti telur, tofu, daging, makanan laut malah sumber protein berasaskan tumbuhan; dan ½ pinggan berisi sayur sayuran atau buah-buahan.

Diperbuat Daripada 100% Gandum Australia

Mi segera MAGGI yang diperbuat daripada 100% gandum Australia adalah sumber karbohidrat dan protein yang baik, dan dihasilkan di bawah proses pembuatan yang ketat. Mi segera MAGGI juga menawarkan pelbagai perisa yang lazat termasuk Kari, Ayam, Tom Yam dan Asam Laksa, di mana perisa kari MAGGI diperbuat daripada adunan 12 jenis rempah yang terpilih yang dimasak perlahan-lahan sehingga pecah minyak untuk mengeluarkan rasa dan aroma khas, iaitu rasa kari MAGGI yang tersendiri.

Jika anda buntu untuk membuat pilihan dalam menyediakan menu mi segera MAGGI yang kaya dengan khasiat, apa kata anda cuba menu yang satu ini terlebih dahulu; Mi MAGGI Kari Minang Negeri Sembilan.

Bahan-bahan

5 cawan Air

2 Bawang Merah

2 ulas Bawang Putih

4 Cili Padi

2 keping Dada Ayam

4 paket Mi MAGGI® Kari 2 Minit

2 tandan Sawi

1 kecil Lobak Merah

1 sudu besar Daun Bawang

1 sudu besar Bawang Goreng

1 Telur

3 sudu besar Santan

Langkah Penyediaan:


Feeling Melancong Di Jepun, Rupanya Di Kundasang. Keluarga Ni Kongsikannya Buat Ramai Terpukau!

Bercuti di luar negara siapa sahaja yang tidak suka bukan? Apa tidaknya bila bercuti ke luar negara, kita akan dapat melihat budaya, suasana dan persekitaran yang indah dan tersendiri. Semua itu menjadi pengalaman yang berharga dan tidak mungkin dapat dilupakan begitu sahaja.

Pun begitu untuk membawa seisi keluarga bercuti ke luar negara, pasti sahaja memerlukan kos yang besar. Umpamanya jika ingin bercuti ke negara Jepun, bukan sedikit kos yang diperlukan untuk beli tiket  penerbangan, penginapan, makan, minum dan shopping.  Itu belum lagi bila memikirkan nilai mata wang Yen yang jauh lebih tinggi daripada Ringgit Malaysia. Senang cakap, wang kena mantap!

Setiap gambar yang dikongsikan di akaun facebooknya berjaya mencuri tumpuan wargamaya yang turut teruja untuk merasai keseronokan dan keunikan bercuti di lokasi tersebut.

Memandangkan ramai yang tanya kami bercuti dekat mana beberapa hari ni, jadi di sini kami kongsikan lokasi yang kami duduk selama beberapa hari bersama keluarga.

Apa yang paling menarik, homestay yang kami duduk ni betul-betul feel macam kat Jepun.. Tak payah beli tiket mahal-mahal nak ke Jepun, kat Malaysia pun ada juga tempat yang korang boleh rasa seolah-olah tengah bercuti di Jepun.

Ini adalah kali kedua kami stay dekat sini dan unit yang menjadi pilihan kami adalah “Azabu Juban”.. Unit ni ada 2 bilik dan satu ruang tamu sekali dengan ruang dapur. View memang sangat-sangat memukau dari setiap sudut especially bila buka tingkap bilik yang betul-betul menghadap Gunung Kinabalu.

Ni view depan reception & cafe.. Seriously betul-betul feel macam dekat Jepun

Depan ni ada seekor beruang comel yang besar yang akan menyambut kehadiran korang.. so wajib kena ambil gambar dekat sini.. Asfiya pun tak nak lepaskan peluang

Ni salah satu unit yang ada dekat sini.. First stay hari tu kami stay dekat unit ni.. So disebabkan best sangat kami repeat kali ke dua ke sini.

Azabu Juban adalah unit kami kali ni.. Seriously memang selesa dan luas.. 3 Tingkat okey.. Bawah sekali bilik tidur, tingkat tengah ruang tamu dan dapur serta balkon dan tingkat atas sekali ada satu lagi bilik. Setiap tingkat ada bilik air.

Ni ruang bilik dekat bawah.. view MasyaAllah tak nak keluar bilik rasa..

Ni bilik kami dekat tingkat paling bawah

Bilik ni pula tingkat paling atas.. Mak dengan bapa duduk bilik ni.. Memang luas, siap ada 3 katil dan sofa.. bilik air dengan bilik mandi pun ada.. View bilik ni paling clear gunung Kinabalu.

Ruang tamu sekali ruang dapur, ruang makan dan ruang bermain anak-anak. Yang paling best boleh duduk di balkoni sambil menghirup udara sejuk. Sepanjang kami di sini suhu turun sehingga 15darjah.. seriously sangat-sangat sejuk.

Part paling best adalah sewa yukata dan cosplay.. Dapatlah feeling jadi orang Jepun sekejap.. boleh bergambar sekitar homestay.. Yang tak menginap dekat sini pun boleh datang untuk sewa untuk ambil gambar..


Jangan Ketawa Bila Lihat Isteri & Anak Menjerit Geli Bila Nampak Lipas. Bapa Ini Kongsi Sebabnya

Hati-Hati Dengan Lipas !

Jangan geli hati sangat kalau nampak isteri atau anak perempuan kita geli bila nampak lipas. Sebab lipas bukan sahaja kotor tapi binatang kecil ini adalah pembawa penyakit serius.

Sekali lipas datang ke rumah kita, ia bawa sekali ribuan kuman yang berbahaya pada tubuh manusia. Nampak sahaja badan kecil tapi kuman dia boleh buat kita kena cirit-birit, hepatitis, disenteri, penyakit taun, kudis malah mata boleh bengkak.

Lipas la punca kalau bangun tidur mata kita tiba-tiba bengkak !

Kesan dia lebih teruk kalau kena pada anak-anak yang masih kecil. Boleh kena keracunan makanan yang serius tau.

Bagaimana Lipas Boleh Jadi Pembawa Kuman Berbahaya?

Lipas sebenarnya ada satu tabiat buruk semasa makan. Ketika makan lipas akan melakukan “regurgitasi” iaitu memuntahkan balik apa yang sedang di makan.

Maka jika lipas makan di tempat sampah, maka di situ juga dia akan “beregurgitasi”. Sampah yang dah memang penuh dengan kuman, di tambah pula dengan najis lipas, kuman-kuman bahaya ini akan melekat pada kaki lipas.

Bahkan terdapat satu kajian bahawa lipas membiakkan bakteria “Pseudomonas Aeruginosa” di ususnya. Bakteria ini boleh sebabkan jangkitan pada salur kencing, masalah pencernaan dan keradangan pada badan.

Lipas juga punca alahan pada kanak-kanak. Air liur dan badan lipas ada beratus-ratus alergen yang boleh menyebabkan alahan seperti ruam, kegatalan, bersin dan mata berair.

Jadi kalau tersentuh atau lipas lalu di kulit kena cepat-cepat basuh. Bukan sebab kotor tapi bahaya !

Jika kita terpegang anak dengan kuman lipas di tangan kita boleh sebabkan mata anak jadi bengkak atau gatal.

Antibodi anak kecil belum berupaya melawan kuman dari luar. Jadi ini serius !

Bukan lipas sahaja, malah semua serangga perosak itu bahaya. Seperti lipan berbisa, semut merosakkan dan tikus lagi banyak kuman.

Oleh itu, saya nasihatkan kalau nak bersihkan rumah atau mencuci lantai jangan fokus pada cantik, wangi dan berkilat sahaja, pastikan juga ada bahan-bahan anti bakteria dan anti serangga perosak.


Orang Perempuan Memang Paling Bijak Pilih Nama Anak, Betulke?

Orang dulu-dulu mudah sangat memberi nama anak. Tidak perlu merujuk pada mana-mana kitab, mereka melihat keindahan alam keliling dan terus mendapat ilham untuk memilih nama bagi bayi yang baharu lahir. Kadang-kadang janin baharu melekat pada rahim, macam-macam nama telah difikirkan.

Kalau yang lahir bayi perempuan bunga di halaman rumah akan dijadikan nama anak. Sebab itu nenek-nenek kita ada yang nama Melati, Ros, Cempaka, Kemboja, Melur, Kuntum. Tetapi mereka hanya pilih bunga yang sedap disebut. Sebab itu tidak ada anak yang dinamakan Tahi Ayam.

Nama bunga memang sesuai untuk perempuan. Tentulah tidak sedap dan janggal disebut sekiranya buah-buah pun dijadikan nama anak. Kalau tidak pasti ada opah kita yang bernama Kundur, Duku, Rambai, Durian Belanda, Jambu Batu dan sebagainya.

Sesetengah nama lelaki pun diambil dari alam keliling. Salah satu yang saya ingat sangat ialah nama rakan sekelas sejak darjah satu, iaitu Mohd Dahan. Dalam cerita-cerita rakyat kita ada tokoh lelaki bernama Demang Lebar Daun. Agaknya dia lahir di bawah pokok ketapang yang daunnya lebar.

Ikut Buku

Orang sekarang mudah memilih nama anak, sebab ada banyak buku khusus untuk memilih nama bayi. Nama-nama dalam buku berkenaan biasanya diambil dari al-Quran dengan makna yang cantik dan menarik. Kata opah, nama saya adalah dari bahasa Arab yang bermaksud ‘tinggi’. Secara kebetulan, saya paling tinggi dalam keluarga.

Tetapi ada juga memilih nama bayi tanpa merujuk mana-mana pihak. Nama diberi keranya sebutannya yang indah. Hanya setelah besar baru diketahui nama yang diberi itu membawa erti yang tidak berapa sedap, seperti yang dihebuhkan di media mengenai nama perempuan yang bermaksud ‘tempat keluar darah’.

Ada juga nama yang sebutan Arabnya indah tetapi membawa makna yang tidak sedap apabila diterjemahkan ke bahasa Melayu, seperti ‘binatang’, ‘penzina’, ‘sejahat-jahat makhluk’ dan sebagainya. Seorang kawan saya namanya juga dari istilah Arab. Baru sekarang dia tahu namanya jika diterjemahkan ke bahasa kita maknanya ‘unta’.

Sebenarnya nama-nama orang putih pun bukan semua cantik maknanya. David Copperfield (padang tembaga), Blacksmith (tukang besi). Ada juga orang putih yang menggunakan alam keliling untuk nama, seperti George Bush (semak-samun).

Ini biasa berlaku

Dalam masyarakat kita nama cantik pada kad pengenalan pun tidak semestinya disebut cantik dalam kehidupan harian. Contoh: Zubaidah dalam sijil beranak, tetapi hari-hari disebut ‘Bedut’. Ada yang nama hebat dalam kad pengenalan, tetapi dipanggil dengan pelbagai gelaran seperti ‘Ketot’, ‘Sendo’, ‘Batman’, ‘Mat Tempe’, dan sebagainya.

Agak-agak apa nama yang paling panjang? Walaupun sesak nafas untuk menyebutnya, saya mengucapkan tahniah kepada Nur Fathaniah Tariyah Karimah Farwizah Zahabiyah Syahirah binti Airol Anizam. Dia telah diiktiraf sebagai nama terpanjang pernah didaftarkan di Jabatan Perdaftaran Negara (JPN) sejak jabatan itu beroperasi pada tahun 1948.

Seperti yang dilaporkan media, nama terpanjang lagi unik itu diumumkan Ketua Pengarah Pendaftaran Negara, Datuk Sulaiman Keling ketika berucap pada Hari Pendaftaran Negara dan Hari Inovasi 2014 di Ibu Pejabat JPN. Difahamkan, pada ketika itu pemilik nama terpanjang di Malaysia itu berusia lapan tahun, dan masih menuntut di sebuah sekolah rendah. Cuba kira berapa usianya sekarang?
Setelah dikira, inilah nama paling banyak huruf – 67, termasuk ‘binti’ – setakat ini. Ada sesiapa yang ingin memecah rekod nama terpanjang ini? Sebelum ini saya ingat pelakon orang putih bertubuh sasa, Arnold Alois Schwarzenegger – 25 huruf – adalah nama terpanjang dalam dunia. Syabas, orang Melayu telah memecahkan rekod nama terpanjang dunia. Pasti ini boleh masuk dalam Guinness Book of World Records.

Gabung Nama

Ada pasangan suami isteri yang mencantumkan nama mereka untuk dijadikan nama anak. Sekiranya nama suami ‘Ramli’ dan isteri ‘Azilla’, anak mereka dinamakan ‘Ramzilla’. ‘Gafar’ dan ‘Sawiyah’ digabungkan menjadi ‘Gayah’. ‘Aziz’ dan ‘Salwa’ menjadi ‘Azwa’.

Tetapi, kena hati-hati juga sekiranya hendak menggabungkan nama, terutama sekiranya suami ‘Bahar’ dan isteri ‘Ruby’. Kalau tersilap gabung jadi nama ‘Baby’. Walaupun ejaannya macam istilah Inggeris, tetapi sebutan Melayunya tidak berapa sedap, orang tidak berani hendak sentuh.

Kesimpulannya, kalau ditanya apa ada pada nama, jawapannya ‘macam-macam ada!’

sumber :Abd Jalil Ali


Bila Umur Anak Lelaki 6-13 Tahun, Tulah Masa Terbaik Untuk Ayah “Make Time” Dengannya!

Memastikan anak lelaki terdidik dengan baik, ibu ayah perlu lakukan beberapa perkara terutamanya ketika anak lelaki berusia seawal 6 hingga 13 tahun.

Kenapa begitu?

Ketahui perkongsian detail daripada Dr. Redza Zainol ini.

Kanak-kanak lelaki usia 6-13 tahun akan mula alami perubahan ketara.

1) Timbul karakter yang lebih maskulin.
– suka main lawan-lawan
– suka buat bising
– suka bergusti
– tiru aksi superhero

2) Tertarik kepada lelaki lain yang lebih dewasa. Boleh jadi ayah, pakcik, datuk atau saudara lelaki yang lain.

Pada usia 6-13 tahun, ayah menjadi lebih penting di mata anak lelaki.

Anak mula berminat untuk belajar bagaimana untuk menjadi seorang lelaki. Di sinilah dia akan tercari-cari siapakah idola lelaki dewasanya.

Jika lelaki dewasa itu ialah ayahnya, dia akan mula mendekati, belajar dan meniru setiap kelakuan si ayah.

Seolah-olah dia memuat turun “software” dari ayahnya dan masuk ke dalam otak kanak-kanak lelaki tu.

Pada waktu ni, secara fitrahnya dia bersedia untuk belajar dan mendengar kata-kata dari ayah.

Inilah peluang terbesar seorang ayah untuk mempengaruhi diri kanak-kanak lelaki. Asas kepada ciri-ciri maskulin seorang kanak-kanak lelaki juga dibina pada waktu ni.

Inilah masanya untuk ayah “Make Time” atau meluang lebih masa dengan anak lelaki.
Contohnya:

– bermain di sekitar rumah atau di padang permainan.
– jalan berdua bersama.
– bercakap tentang kehidupan.
– bercerita tentang kehidupan diri sendiri semasa masih kecil.

Pada usia begini, ayah perlu mainkan peranan supaya dia lebih mudah didekati oleh anak. Kalau ayah tak ada dalam hidup anak, dia akan mencari lelaki dewasa lain sebagai idolanya.


“Baru Betul Sehidup Semati..” – Suami Sanggup Derma Sebelah Buah Pinggang Buat Isteri Tercinta!

Dalam berumahtangga, semestinya setiap pasangan mahukan hubungan yang sentiasa harmoni dan berkekalan. Susah senang pasangan, sama-sama hadapi demi masa depan bersama.

Sama juga bila salah seorang berhadapan dengan ujian yang berat, seperti hidap penyakit, semestinya setiap pasangan akan lakukan yang terbaik buat yang tersayang. Seperti satu perkongsian yang tular di aplikasi Tiktok bila seorang suami sanggup serahkan salah satu buah pinggangnya buat isteri tersayang.

Perkara ini dikongsikan sendiri oleh doktor mereka yang dikenali sebagai Khairul Anwar  berkongsi detik mendebarkan tapi indah  sewaktu mengendalikan rawatan pemindahan buah pinggang. Mana tidaknya, seorang suami sanggup mendermakan kepada isteri tercintanya yang menghadapi masalah kegagalan organ tersebut.

Sebelum operation bermula, keserasian pasangan itu bahkan terserlah apabila sama-sama memberikan semangat kepada satu sama lain. Berkat izin Illahi dan kepakaran pasukan doktor yang terlibat, prosedur pemindahan buah pinggang itu berjalan lancar dan masing-masing sihat.

Menerusi ruangan komen, rata-rata kagum dengan pengorbanan seorang suami demi isteri tercinta. Mereka juga mendoakan yang terbaik buat pasangan tersebut agar sentiasa sihat dan kekal hingga Jannah. Malah, ada juga yang sempat berkongsi cerita yang sama yang dihadapi oleh orang sekeliling mereka.


“Alhamdulillah Syukur, Cik Yam Nak Dapat Adik Dah.” Isteri Buat Kejutan Untuk Fizo Omar, Kongsi Berita Kehamilan!

Teka teki mengenai kehamilan isteri kepada pelakon Fizo Omar akhirnya terjawab selepas empunya diri berkongsi berita tersebut.

Menerusi laman Instagramnya, Fazeera Nazri membuat kejutan dengan memberi hadiah buat suami tersayang.

Berita tersebut disampaikan menerusi sepotong video  yang menperlihatkan reaksi suaminya ketika diberitahu berita kehamilannya ini.

“Video ini diambil ketika bulan pertama perkahwinan kami, ia kejutan besar buat dia apabila diberitahu saya hamil.

“Alhamdulillah, untuk hadiah paling bermakna Allah kurniakan buat kami dan saya berdoa agar semuanya berjalan lancar,” tulis Fazeera menerusi kapsyennya.

“Maksudnya awak hamil? Serius? Saya cintakan awak. Biar betul sayang?

“So made in Janda Baik la ni? Ya saya sangat gembira,” Demikian reaksi Fizo menerusi video tersebut yang seakan-akan tidak percaya dengan berita gembira itu.

Fizo atau nama sebenarnya, Wan Hafizol Wan Omar, walau bagaimanapun dilihat meninggalkan komen pada perkongsian video oleh isterinya itu.

“Saya adalah bapa paling gembira saat ini. Saya cintakan awak sayang,” tulisnya.

Sebelum itu, fazeera ada memuatnaik gambar selfinya dihadapan cermin.

Anak kelahiran Sarawak ini memakai baju blaus dipadankan dengan seluar berwarna hitam, dia  memegang baby bump nya yang semakin jelas kelihatan.

Menerusi kapsyennya, Fazeera berkongsi kondisi dirinya dalam situasi seperti sekarang. Bukan itu sahaja, dia turut berharap zuriatnya ini bakal mewarisi wajah kacak suaminya, Fizo.

“Saya harap wajah kamu persis bapa anda yang menawan,” tulis Fazeera pada ruangan kapsyen.

Dalam pada itu, Fizo menerusi laman instagramnya turut berkongsi berita gembira tersebut.

Untuk rekod, Fizo dan Fazeera mendirikan rumah tangga pada 21 Oktober tahun lalu di dalam sebuah majlis tertutup di Janda Baik, Pahang.

Ini adalah perkahwinan kedua buat Fizo. Dia pernah berkahwin dengan usahawan Mawar Karim pada 2013 namun berpisah pada Julai 2019.

Hasil perkahwinan tersebut, mereka dikurniakan seorang mata perempuan, Wan Maryam yang kini mencecah usia 5 tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tak Ada Sebab Untuk Saya Menyerah Kalah Pada Takdir”  Hidap Kanser Tahap 4, Ibu Ini Mahu Gembira Sentiasa!

Satu kelegaan yang maha hebat bilamana disahkan oleh doktor bebas sepenuhnya daripada menghidap penyakit kanser yang pernah dihidapi sejak tahun 2014. Tenang dan bersyukur dengan ujian yang maha darsyat ini.

Tapi ketenangan bukan lagi miliknya kini. Semakin perit dan terhimpit kala diberitahu oleh doktor bahawa kanser yang menyerangnya dua tahun lalu kembali menyerang tubuhnya kini.

Bagi Wan Musfirah Aimi Wan Sufian, 34 tahun, yang juga merupakan ibu kepada dua model dan pelakon kanak-kanak, Nik Harraz Danish dan Nik Hadiff Dani, serangan kanser kali kedua tidak mematahkan semangatnya untuk terus berjuang malah dia tidak pernah menyalahkan takdir. Dia tahu Allah memilihnya untuk merasai semua ini dan pasrah dengan laluan yang dilaluinya ini.

“Menyebut kanser memang tidak mudah, namun itulah yang dilalui saya. Semuanya bermula selepas wujudnya ketulan di kedua-dua payudara saya setiap kali saya mengandung. Memang ketiga-tiga kandungan saya, saya mengalami masalah yang sama, adakalanya ketulan di sebelah kiri dan adakalanya di sebelah kanan payudara pula.

“Bila berdepan dengan masalah ini setiap kali mengandung, saya jangkakan ia tidaklah mendatangkan bahaya. Masa mula mengandung anak pertama, sebaik melahirkan anak saya menjalani pembedahan membuang ketulan tersebut dan begitulah rutinnya sehingga anak ketiga.

Ia tidak sakit malah saya tak rasa apa-apa sehinggalah tahun 2014 bila mana saya rasakan seperti ada urat membengkak di bahagian ketiak kiri saya.

Tidak mahu terus bertanda tanya, saya rujuk masalah saya ke Hospital Gleneagles, Jalan Ampang. Saya menjalani ujian ultra sound dan hasilnya tidak ada apa yang merisaukan saya. Namun doktor menyarankan saya untuk mencuba ujian mammogram pula. Namun hasilnya tetap sama, tiada sebarang komplikasi yang tidak diingini kepada masalah urat di payudara kiri saya. Saya lega seketika.

Namun selepas dua minggu, saya kembali ke hospital semula dan menjalani ujian Core Needle Biopsy’ atas saranan doktor yang merawat saya. Empat hari selepas menjalani ujian, saya ke hospital semula dan ketika itulah saya diberitahu saya menghidap kanser payudara.

Semuanya telah terjawab. Saya ingat lagi tarikh itu, 24 Januari 2015. Saya redha dan pasrah,” ujar anak sulung daripada lima adik beradik ini lagi.

Tidak mudah bagi kita namun wanita ini menerimanya dengan tabah hati kerana sudah menjangkakan semua perkara sebegini sejak awal lagi.

Kanser Kali Kedua
Ibu tiga anak ini juga mengakui tidak mudah menerima keputusan doktor sekali lagi selepas bebas selama dua tahun daripada sel kanser.

“Disember 2017 akan menjadi tarikh keramat sekali lagi buat saya. Selepas mengadu sakit kaki iaitu pada bahagian pinggul, saya buat pemeriksaan seperti biasa. Saya buat rawatan fisiologi tetapi masih sakit. Akhirnya doktor sarankan untuk saya buat scan dan ketika itulah baru saya tahu kanser saya menyerang sekali lagi.

Hampir gugur jantung apabila doktor memberitahu sel kanser saya sudah merebak ke tulang kaki. Saya rasa kecewa yang teramat sangat. Tekanan akibat suami diberhentikan kerja pada akhir tahun lalu buat saya jadi tertekan. Tekanan yang saya alami buat sel kanser kembali merebak pada saya. Itu yang doktor nyatakan kepada saya.

Kata doktor sel kanser menyebabkan tumor dalam tulang pecah dan terkeluar. Itulah yang menyebabkan saya sakit pada bahagian pinggul. Saya perlu menjalani rawatan radioterapi sebanyak 15 kali namun malangnya kesannya akan buat saya menapouse. Saya akur dengan kata-kata doktor walaupun pahit untuk menerima semuanya.

Pun begitu, walaupun selepas 15 kali menjalani rawatan, masih tiada sebarang tindak balas malah sel kanser mula menyerang tulang belakang saya. Doktor kemudiannya meneruskan rawatan kimoterapi sebanyak enam kali kepada saya,” luahnya lagi.

Mahu Teruskan Hidup Dengan Gembira
Bagi wanita yang berkhidmat dengan Maybank dan masih berada di dalam cutinya selama enam bulan ini lagi, bersedih dan mengenang nasib akan takdir hidupnya bukan lagi pilihan yang ada.

“Jujurnya saya mahu enjoy dan gembira dengan apa yang saya lalui setiap hari. Sebolehnya setiap kali bangun setiap pagi saya mahu gembirakan diri sendiri dan keluarga dan buat semua perkara yang menggembirakan hati saya.

Saya mahu terus bangkit dan bersemangat demi suami dan anak-anak yang saban hari menyokong kuat perjuangan saya. Merekalah tulang belakang sepenuhnya untuk saya terus kembali ceria.

Tak ada sebab untuk saya menyerah kalah pada takdir sedangkan suami dan anak-anak terus kuat menyokong saya. Setiap kali menjalani rawatan kimoterapi suami akan menguruskan anak-anak dan kesemua urusan rumah. Begitu juga dengan anak-anak yang akan behave dan sentiasa menjaga hati saya dalam segala hal. Sebolehnya mereka tidak mahu membebankan saya.

Jujurnya saya sudah penat untuk mengadu domba dengan sesiapa sahaja akan kesakitan yang saya alami. Saya hanya mahu lalui apa yang Allah sudah aturkan buat diri saya dengan sebaiknya.

Tak ada waktu untuk saya dari terus berfikir mengapa dan kenapa saya ditakdirnya untuk jadi begini. Makin bertambah stres dibuatnya. Saya redha dengan semuanya. Bagi saya kini hidup perlu lebih tenang dan gembira tanpa ada sekatan apa-apa,” ujarnya penuh semangat, positif dan yakin pada diri sendiri.

Sumber: Majalah Keluarga Isu Julai